sagorsarker/bangla-wikipedia huggingface dataset:
সেবুয়ানো উইকিপিডিয়া

সেবুয়ানো উইকিপিডিয়া () হচ্ছে অনলাইন বিশ্বকোষ উইকিপিডিয়ার সেবুয়ানো ভাষার সংস্করণ। ২০০৫ এর শুরুর দিকে এটির যাত্রা শুরু হয় এই উইকিপিডিয়ার।ইংরেজি উইকিপিডিয়ার পরে এটি হলো ২য় বৃহত্তম উইকিপিডিয়া। 2025 পর্যন্ত নিবন্ধ সংখ্যা এবং জন ব্যবহারকারী, জন প্রশাসক ও টি ফাইল আছে এই উইকিপিডিয়ায়।
এই উইকিপিডিয়ার অধিকাংশ নিবন্ধ স্বয়ংক্রিয় প্রোগ্রাম Lsjbot এর সাহায্যে তৈরী। জানুয়ারী ২০১৬ তে সেবুয়ানো উইকিপিডিয়া তৃতীয় স্থান অর্জন করে। সামনে ছিলো ইংরেজি ও সুইডিশ উইকিপিডিয়া এবং পিছনে জার্মান উইকিপিডিয়া। বর্তমানে এতে সক্রিয় ব্যবহারকারীর সংখ্যা জন।
সেবুয়ানো ভাষার উইকিপিডিয়া জুন ২০০৫ সালে চালু হয়েছিল। জানুয়ারি ২০০৬ সালে ১,০০০ নিবন্ধ তৈরি হয়, এবং নভেম্বর ২০০৬ সালে এটি ১,৪০০ নিবন্ধে পৌঁছে। ২০০৬ ও ২০০৭ সালের শেষের দিকে, বটগুলো ফ্রান্সের পৌরসভাগুলোর উপর ১০,০০০ নিবন্ধ তৈরি করে।
২০১২ সালের শেষ নাগাদ, নিবন্ধের সংখ্যা প্রায় ৩০,০০০-এ পৌঁছে। ডিসেম্বর ২০১২ সালে, Lsjbot নিবন্ধ তৈরি করা শুরু করে। এর ফলস্বরূপ, ২০১৩ সালে নিবন্ধের সংখ্যা নাটকীয়ভাবে বৃদ্ধি পায়, এবং ফেব্রুয়ারি থেকে ডিসেম্বর ২০১৩-এর মধ্যে নিবন্ধের সংখ্যা নয় গুণ বৃদ্ধি পায়। ২০১৫ সালের শেষ নাগাদ, মোট ১.৪ মিলিয়ন নিবন্ধের প্রায় ৯৯ শতাংশ বট দ্বারা তৈরি হয়, যার মধ্যে প্রায় ২৫,০০০ নিবন্ধ স্থানীয় সম্পর্কিত এবং বাকিগুলো জীবিত প্রজাতি সম্পর্কিত নিবন্ধ ছিল যা Lsjbot দ্বারা তৈরি হয়েছিল।
২০১৪ সালের ১৬ জুলাই, সেবুয়ানো ভাষার উইকিপিডিয়ায় এক মিলিয়ন নিবন্ধ হয়, যা একে দ্বাদশ বৃহত্তম উইকিপিডিয়া বানায়। স্প্যানিশ, ইতালীয়, রুশ, ফরাসি, ডাচ এবং জার্মান ভাষার উইকিপিডিয়াকে অতিক্রম করার পর, ২০১৬ সালের ফেব্রুয়ারিতে এটি দুই মিলিয়ন নিবন্ধে পৌঁছায়। প্রায় ছয় মাস পর তৃতীয় মিলিয়ন এবং আরো ছয় মাস পরে চতুর্থ মিলিয়ন নিবন্ধ তৈরি হয়। ২০১৭ সালের আগস্টে পঞ্চম মিলিয়নতম নিবন্ধটি তৈরি হয়, এবং এটি বৃহত্তম উইকিপিডিয়া হয়ে ওঠে।
২০১৫ সালের জুলাইয়ে উইকিডাটার সেবুয়ানো উইকিপিডিয়ার বিষয়বস্তু বিশ্লেষণে দেখা যায় যে তত্কালীন ১.২১ মিলিয়ন নিবন্ধের ৯৫.৮ শতাংশ জীবিত প্রজাতি এবং জীববৈচিত্র্য (১,১৬০,৭৮৭) এবং ৩.৩ শতাংশ শহর ও সম্প্রদায় (৩৯,৪২০) নিয়ে।
সেবুয়ানো উইকিপিডিয়া সংখ্যার দিক থেকে ফিলিপাইনের ভাষাগুলির মধ্যে বৃহত্তম, যা ওয়ারে উইকিপিডিয়া এবং তাগালগ উইকিপিডিয়ার তুলনায় এগিয়ে রয়েছে (যা অনুযায়ী যথাক্রমে এবং নিবন্ধ রয়েছে)।
সেবুয়ানো ফিলিপাইনের দ্বিতীয় সবচেয়ে বেশি কথ্য ভাষা, যতে প্রায় ২০ মিলিয়ন মানুষ কথা বলে। সেবুয়ানো ভাষার উইকিপিডিয়া সম্প্রদায় দাবি করে যে এটি এই ভাষায় একমাত্র অনলাইন বিশ্বকোষ।
তবে, সেবুয়ানো উইকিপিডিয়া ফিলিপাইনে ব্যাপকভাবে ব্যবহৃত হচ্ছে বলে মনে হচ্ছে না; ওই দেশের ৯০ শতাংশ মানুষ ইংরেজি উইকিপিডিয়া, ৫ শতাংশ টাগালগ এবং ৩ শতাংশ রুশ উইকিপিডিয়া ব্যবহার করে। সেবুয়ানো উইকিপিডিয়ার পাঠকের প্রায় ৩০ শতাংশ চীন থেকে, ২২ শতাংশ মার্কিন যুক্তরাষ্ট্র থেকে, এবং মাত্র ১১ শতাংশ ফিলিপাইনের (প্রায় ফ্রান্সের সমান সংখ্যা)।
তারাদাস মুখোপাধ্যায়

তারাদাস মুখোপাধ্যায় ( ২.১২.১৯০৫ - ৫.০৭.১৯৩৩) ব্রিটিশ বিরোধী সংগ্রামের একজন বাঙালি বিপ্লবী। তার বাড়ি ছিল নদীয়ার কৃষ্ণনগরে।
তারাদাস মুখোপাধ্যায় ছিলেন বিপ্লবী শহীদ অনন্তহরি মিত্রের সহকর্মী। বিপ্লবী কর্মকাণ্ডে যোগ আছে এই সন্দেহে সরকার তাকে অন্তরীন রাখে। অন্তরীন অবস্থা থেকে মুক্তি পাওয়ার পর সাধনা লাইব্রেরি, দরিদ্র ভান্ডার ইত্যাদি সামাজিক সংগঠনের পাশাপাশি রাজনৈতিক আন্দোলনকে সক্রিয় করার চেষ্টা করতে থাকেন। রাজদ্রোহমূলক গান গাইবার জন্যে পুলিশ তাকে গ্রেপ্তার করে ১৯২৯ সালে। লাহোর জেলে বিপ্লবী যতীন্দ্র নাথ দাস, ভগৎ সিং প্রমুখদের অনশন সমর্থনে বিক্ষোভে অংশ নেওয়া এবং রাজবন্দী দিবস পালন করেছিলেন এই অপরাধে ছয় মাস জেল হলেও তার মুক্তি মেলেনি। বিনা বিচারে তাকে দু বছর জেলবন্দী করে রাখা হয়।
জেল থেকে মুক্তিলাভের অল্পদিন পরে ৫ জুলাই, ১৯৩৩ তিনি উড়িষ্যার বারিপদায় আত্মহত্যা করেন। ধারণা করা হয় জেলে তার শরীর ও মনের ওপর প্রচন্ড অত্যাচারের ফলে উন্মাদ হয়ে যান এই বিপ্লবী।
নমরুদ

নমরুদ ( ), আদি পুস্তকের বর্ণনা অনুযায়ী সিনারের রাজা। গণনাপুস্তক অনুযায়ী নূহ নবি
প্রপৌত্র কুশের পুত্র। বাইবেল অনুসারে নমরুদ ছিল ”এক মহাশক্তিধর ব্যক্তি যে ঈশ্বরকে শিকার করতে চেয়েছিল।” টাওয়ার অব বাবেলের বর্ণনা অনুসারে নমরুদ ঈশ্বরের বিরুদ্ধে বিদ্রোহ ঘোষণা করেছিল।
নমরুদ শব্দের অর্থ খোদাদ্রোহী। এর আর একটি অর্থ হলো বাঘিনী। আরব কিংবদন্তি অনুযায়ী নমরুদকে ছোটবেলায় এক বাঘিনী স্তন্যপান করিয়েছিল। কথিত আছে ইডিপাসের মতো নমরুদ তার পিতাকে হত্যা করে নিজ মাতাকে বিয়ে করে। কুরআনের বর্ণনামতে, একটি মশা তার মস্তিষ্কে প্রবেশ করলে তার মৃত্যু হয়। ইব্রাহিম এর জীবনীতে নমরুদ বাদশাহর উল্লেখ পাওয়া যায়। নমরুদ ষড়যন্ত্র করে নবীকে হত্যার উদ্দেশ্যে আগুনে নিক্ষেপ করেছিল। পবিত্র কুরআনে নমরুদের নাম উল্লেখ নেই। তবে সুরা বাকারার ২৫৮ নম্বর আয়াতে বলা হয়েছে
পবিত্র বাইবেলে আব্রাহাম (নবী ইব্রাহীম) ও নমরুদের সাথে সাক্ষাতের ঘটনার বর্ণনা নেই। যদিও কিছু ইহুদী ও মুসলিম ঐতিহ্য অনুসারে তাদের মধ্যে বিরোধ সংগঠিত হয়েছিল বলে বলা হয়েছে। কিছু গল্পে দুইজন চরম সংঘাতে রত হয়েছিল বলে বর্ণনা করা হয়েছে। এসব কাহিনিতে ইব্রাহীম একাত্মবাদের মহিমা বর্ণনাকারী এবং নমরুদ তার বিরোধীতাকারী এবং নিজেকে স্বয়ং ঈশ্বর বলে দাবী করে। একই রকম বর্ণনা মধ্যযুগের ইহুদী ধর্মগুরুদের লেখা কাহিনিতে পাওয়া যায়। ইবরাহীম (আ.) এর সময়ে নমরুদ ছিল স্বেচ্ছাচারী এক শাসক। সে ইবরাহীমকে(আঃ) প্রতিমা ভেঙ্গে ফেলার অপরাধে অগ্নিকুন্ডে নিক্ষেপ করেছিল। কিন্তু আল্লাহর কৃপায় হযরত ইবরাহীম(আঃ)নিরাপদে অগ্নিকুন্ড থেকে বের হয়ে আসতে সক্ষম হন। ইবরাহীম নিরাপদে অগ্নিকুন্ড থেকে বের হয়ে আসাতে নমরুদ প্রচন্ডভাবে ক্ষিপ্ত হয়। সে ইবরাহীমকে বলে,
আল্লাহর সাথে লড়াই করার জন্য নমরুদ এক বিশাল বাহিনী গঠন করলো। এই বাহিনী নিয়ে সে ইবরাহীমের কাছে গিয়ে আল্লাহকে তার সাথে লড়াই করার জন্য আহবান জানায়। সে আকাশের দিকে তীর নিক্ষেপ করে এবং বলতে থাকে,
আল্লাহ নমরুদের সাথে মোকাবেলা করার জন্য এক ঝাঁক "মশা" প্রেরণ করলেন। ক্ষুদ্র এই মশা বাহিনীর আক্রমণে নমরুদের বিশাল বাহিনী ছিন্নভিন্ন হয়ে যায়। নমরুদও এই মশাবাহিনীর আক্রমণে ভয়ে যুদ্ধক্ষেত্র ছেড়ে পালায়। কিন্তু ঘটনাক্রমে একটি মশা তার নাক দিয়ে ঢুকে তার মস্তিষ্কতে গিয়ে অবস্থান নেয়। আল্লাহ তার মস্তিষ্কের অভ্যন্তরে মশাটিকে জীবিত রাখেন।
মস্তিষ্কের ভিতরে অবস্থান নিয়ে মশাটি নমরুদকে সবসময় কামড়াতে থাকে। মস্তিষ্কে মশার কামড়ে অতিষ্ঠ হয়ে নমরুদ নিজের মাথায় নিজেই আঘাত করতে থাকে। কিন্তু যতই সে আঘাত করুক, মশা ততই তাকে কামড়াতে থাকে। নিজেকে নিজে আঘাত করতে করতে নমরুদ ক্লান্ত হয়ে পড়লো।
তাই সে তার একজন সৈনিককে ডেকে তাকে তার মাথায় আঘাত করতে বললো। কিন্তু মশার কামড় তাতে কোনো ক্রমেই কমে না। শেষে সৈনিকটি নমরুরদের মাথায় মুগুর দিয়ে আঘাত করলে মশা কিছু সময়ের জন্য কামড়ানো বন্ধ করলো।
মশা পরে আবার কামড়ানো শুরু করলে সৈনিকটি নমরুদের মাথায় আবার মুগুর দ্বারা আঘাত করলে মশা কিছু সময়ের জন্য কামড়ানো বন্ধ করে। এভাবে বারবার মশা কামড়ায় আর নমরুদকে মাথায় মুগুর দ্বারা আঘাত করতে হয়।
একদিন নমরুদের মাথায় মুগুর দ্বারা আঘাত করতে করতে সৈনিকটি নমরুদকে এত প্রচন্ডভাবে আঘাত করলো যে, তাতে নমরুদের মাথা ফেটে যায়। মাথা ফেটে গিয়ে নমরুদ মৃত্যুমুখে পতিত হয়।
জ্ঞান চক্রবর্তী

জ্ঞান চক্রবর্তী (১৯০৬ ― ১৮ আগস্ট ১৯৭৭) ছিলেন একজন বাংলাদেশি সাম্রাজ্যবাদবিরোধী সশস্ত্র বিপ্লবী ও সাম্যবাদী নেতা। জন্ম হয়েছিল ঢাকার বিক্রমপুরে। পিতা লব্ধপ্রতিষ্ঠ উকিল যামিনী চক্রবর্তী।
মাত্র ১২ বছর বয়সে তিনি সশস্ত্র বিপ্লববাদী সংগঠন অনুশীলন সমিতির শাখা ‘বাণী সংঘে’র সাথে যুক্ত হন। পরে যুগান্তর দলে যোগ দেন। ১৯৩১ সালে তিনি গ্রেফতার হন। ওই বছর তিনি ঢাকা বিশ্ববিদ্যালয়ে এম.এস.সি পড়ছিলেন। এসময় তার অন্যতম বন্ধু ছিলেন বিপ্লবী জগদীশ চক্রবর্তী।
গ্রেপ্তার হয়ে বক্সা দুর্গ ও দেউলি বন্দিনিবাসে আটক থাকেন এবং এখানেই মার্কসবাদী দর্শনে আগ্রহ জন্মে। 'কমিউনিস্ট কনসলিডেশনে' যোগ দিয়ে ১৯৩৮ সালে মুক্তিলাভের পর ঢাকায় কমিউন করে সকলকে নিয়ে যৌথভাবে থাকতে আরম্ভ করেন। তার কমিউন থেকেই নানারকম গণসংগঠনের প্রচেষ্টা, বিড়িশ্রমিক, ও মজদুর ইউনিয়ন সংগঠিত হয়। গ্রামীণ কৃষকরাও এসে পরামর্শ নিতেন। ঢাকায় রেবতী মোহন বর্মণের উদ্যোগে মার্ক্সবাদী প্রকাশনার কেন্দ্র স্থাপিত হলে নেপাল নাগ, রণেন বসুর সাথে তিনি মার্ক্সবাদী পুস্তক প্রকাশ ও প্রচারের দায়িত্ব নেন। সাম্রাজ্যবাদ বিরোধী পুস্তক গোপনে বা ছদ্মবেশে তিনি বিলি করতেন। কমিউনিস্ট পার্টি নিষিদ্ধ হলে কংগ্রেস কর্মীদের সাথে সাম্রাজ্যবাদ বিরোধী ঐক্যের দাবীতে সম্মেলনে অংশ নেন। এই সময় ১৪৪ ধারা ভঙ্গের অভিযোগে পুলিশ তাকে গ্রেপ্তার করে। ১৯৪৩- ৪৭ সালে ঢাকা জেলা কমিউনিস্ট পার্টির সম্পাদক ছিলেন।
সেই সময় প্রগতিশীল তরুন, ছাত্র- যুব, বুদ্ধিজীবী এবং উকিলদের ভেতর সাম্যবাদী আদর্শ ও চেতনা প্রসারে তার ভূমিকা ছিল। ১৯৪৮ সালে কমিউনিস্ট পার্টি পূনরায় নিষিদ্ধ হলে আবার কারাবাস হয়। মুক্তি পেলেও পুলিশি হামলা চলতে থাকে তার ওপরে।
১৯৫৮ সালে আইয়ুব খানের সামরিক শাসনে তাকে নিয়ে ২০ জন কমিউনিস্ট নেতার ওপর গ্রেপ্তারী পরোয়ানা জারী হয়েছিল। বাংলাদেশ মুক্তিযুদ্ধ চলাকালীন ঢাকায় মুক্তিযোদ্ধাদের শিবির পরিচালনার ভার নিয়েছিলেন বৃদ্ধ বয়েসেও। ১৯৭৫ এ মুজিবর রহমানের হত্যার পর সামরিক শাসন জারী হলে আবার আত্মগোপন করেন। আজীবন সকলের সাথে কষ্ট স্বীকার করে দিনযাপন করেছেন। জীবনের ৩৫ বছর আত্মগোপনে বা কারান্তরালে কাটিয়েছেন এই বিপ্লবী। গ্রামাঞ্চলে কাজ করার সময় টাইফয়েড রোগে আক্রান্ত হন।
"ঢাকা জিলার কমিউনিস্ট পার্টির ইতিহাস" ও "অমর লেনিন" তার সৃষ্ট রচনা।
চিকিৎসার কারণে কলকাতায় আসেন এবং হাসপাতালে মারা যান ১৮ আগস্ট ১৯৭৭।
ইতালীয় উইকিপিডিয়া

ইতালীয় উইকিপিডিয়া () হচ্ছে অনলাইন বিশ্বকোষ উইকিপিডিয়ার ইতালীয় ভাষার সংস্করণ। ১১ মে ২০০১ সালে যাত্রা শুরু হয় এই উইকিপিডিয়ার এবং 2025 পর্যন্ত নিবন্ধ সংখ্যা টি এবং জন ব্যবহারকারী, জন প্রশাসক টি ফাইল আছে এই উইকিপিডিয়ায়।
২০০১ সালের মার্চে ইংরেজি উইপিডিয়ার সহপ্রতিষ্ঠাতা জিমি ওয়েলস অন্যান্য ভাষায় উইকিপিডিয়া সংস্করণ চালুর প্রস্তাব করেন। প্রথম দিকে খোলা উইকিভাষা সমূহের মধ্যে ইতালিয় উইকি অন্যতম। ২০০১ সালের মে মাসে ইতালিয় উইকি যাত্রা শুরু করে। প্রথম দিকে এর ঠিকানা ছিলো italian.wikipedia.com। অল্প কিছু দিনের মধ্যে it.wikipedia.com ঠিকানা চালু হয়ে। প্রথম পাতাটি ইংরেজি উইকিপিডিয়া থেকে অনুবাদ ছাড়াই কপি করা হয়। ১১ জুন ২০০১ সালে প্রথম ইতালি উইকিতে সম্পাদনা করা হয়।
শ্রীরামকৃষ্ণ দর্শনম্‌

শ্রীরামকৃষ্ণ দর্শনম্‌ হল ২০১২ সালে মুক্তিপ্রাপ্ত এবং সিঙ্গাপুর-ভারতের যৌথ প্রযোজনায় নির্মিত রামকৃষ্ণ পরমহংসের জীবনীমূলক একটি চলচ্চিত্র। এই ছবিটি তামিল ও হিন্দি ভাষায় মুক্তিলাভ করেছিল। ছবিটির পরিচালক হলেন জি. এন. দাস ও প্রযোজক জি.এন.ডি ইন্টারন্যাশানাল প্রাইভেট লিমিটেড। ২০১২ সালের ১৭ অগস্ট স্বামী বিবেকানন্দের সার্ধশতবর্ষ উদ্‌যাপন অনুষ্ঠানের অংশ হিসেবে তামিলনাড়ু রাজ্যের রাজধানী চেন্নাই শহরে এই ছবিটি প্রদর্শিত হয়েছিল।
রামকৃষ্ণ পরমহংসের সমগ্র জীবনকাহিনীটিই "শ্রীরামকৃষ্ণ দর্শনম্‌" ছবিতে তুলে ধরার চেষ্টা করা হয়েছে। ছবির শুরুতে দেখানো হয়েছে তদনীন্তন ব্রিটিশ বেঙ্গল প্রেসিডেন্সির হুগলি জেলার অন্তঃপাতী কামারপুকুর গ্রামে গদাধর চট্টোপাধ্যায়ের (রামকৃষ্ণ পরমহংসের পূর্বাশ্রমের নাম) জন্ম। এরপর আধ্যাত্মিকতার প্রতি তার আকর্ষণ ও ভাবতন্ময়তা, প্রথাগত শিক্ষাব্যবস্থাকে প্রত্যাখ্যান করে রামায়ণ, মহাভারত ও পুরাণ প্রভৃতি অবলম্বনে নির্মিত যাত্রাপালা দেখে ধর্মশিক্ষা, যৌবনে কলকাতায় এসে দক্ষিণেশ্বর কালীবাড়িতে পৌরহিত্য গ্রহণ এবং কিছুকাল পরেই পৌরোহিত্য ছেড়ে সাধনায় মনোনিবেশ ও সিদ্ধিলাভের বিষয়টি ফুটিয়ে তোলা হয়েছে।
এরপর দেখানো হয়েছে, তিনি কীভাবে সহজ ভাষায় সরলভাবে সাধারণ মানুষ ও কলকাতার পাশ্চাত্য-শিক্ষায় শিক্ষিত সমাজকে অধ্যাত্ম-তত্ত্ব ও ভক্তিযোগ শিক্ষা দিতে শুরু করেন। নরেন্দ্রনাথ দত্তের (স্বামী বিবেকানন্দের পূর্বাশ্রমের নাম) সঙ্গে সাক্ষাৎ হলে, তিনি তাকে ‘শিবজ্ঞানে জীবসেবা’র নির্দেশ দেন। এরপর গলার ক্যান্সার ধরা পড়ে তাঁর। তবু চিকিৎসকের নির্দেশ অমান্য করে তিনি ধর্মোপদেশ দান থেকে বিরত হন না। শেষ পর্যন্ত নিজ স্বাস্থ্যের প্রতি উদাসীন রামকৃষ্ণ পরমহংসের দেহত্যাগের মধ্যে দিয়ে এই চলচ্চিত্রের সমাপ্তি ঘটেছে।
জি.এন.ডি ভিশন ইন্টারন্যাশানাল প্রাইভেট লিমিটেডের ব্যানারে ৭৪ বছর বয়সী জি. এন. দাস সিঙ্গাপুরীয় "শ্রীরামকৃষ্ণ দর্শনম্" ছবিটি পরিচালনা ও প্রযোজনা করেন। ছবিটি সম্পর্কে তিনি বলেছিলেন, এই ছবিটি “বাণিজ্যিক চলচ্চিত্র নয়” এবং এটি এমন “একটি চলচ্চিত্র যাতে শৈশব থেকে শুরু করে শ্রীরামকৃষ্ণের সমগ্র জীবন চিত্রিত হয়েছে, যা ইতিপূর্বে কখনও করা হয়নি।” তিনি বলেন, এই কারণেই তারা এই ছবিটি তৈরি করে রামকৃষ্ণ পরমহংসের দৃষ্টিভঙ্গি ও শিক্ষার প্রসার ঘটানোর সিদ্ধান্ত নিয়েছেন।
২০১২ সালের ১৭ অগস্ট এই ছবিটি তামিল ও হিন্দি ভাষায় মুক্তিলাভ করে। এটি সিঙ্গাপুর ও ভারতে প্রদর্শিত হয়। এই ছবির মুক্তি ছিল স্বামী বিবেকানন্দের জন্মসার্ধশতবর্ষ উদযাপনের অংশ। সিঙ্গাপুরে সেই উপলক্ষ্যেই ছবিটি প্রদর্শিত হয়েছিল।
২০১২ সালের ২৪ নভেম্বর সিঙ্গাপুরে ইউনিভার্সিটি কালচারাল সেন্টারে ছবিটি প্রদর্শিত হয়। সেখানে সিঙ্গাপুরের উপ-প্রধানমন্ত্রী থরমন শন্মুগরত্নম এই ছবিটি দেখেন।
ছবিটি মুক্তিলাভ করার পর সমালোচকদের থেকে মিশ্র ও প্রধানত ইতিবাচক প্রতিক্রিয়া পাওয়া যায়। ভারতীয় সংবাদপত্র "দ্য টাইমস অফ ইন্ডিয়া" ছবিটিকে ৫ তারার মধ্যে ৩ তারা রেট দেয় এবং মন্তব্য করে, ছবি আগ্রহব্যঞ্জক, যদিও পরিচালক নতুন কিছুই বলেননি। এই সংবাদপত্রে আরও বলা হয় যে, অভিনেতা-অভিনেত্রীদের অভিনয় সন্তোষজনক এবং শশীকুমার অভিনয় “ঠিকঠাক”। সমালোচনার শেষে সমালোচক এই সিদ্ধান্তে উপনীত হন যে, “সন্তের (রামকৃষ্ণ পরমহংস) জীবন সম্পর্কে সংক্ষিপ্ত একটি ধারণা পেতে হলে এই ছবি দেখা খুবই জরুরি বলে মনে করা যেতে পারে।”
অঞ্জলি

অঞ্জলি () (জন্ম: ১৬ জুন ১৯৮৭) একজন পুরস্কারজয়ী ভারতীয় অভিনেত্রী যিনি বহু তামিল এবং তেলুগু ছবিতে অভিনয় করেছেন। ২০০৬ সালে তিনি তেলুগু ছবি "ফটো" এর মাধ্যমে অভিনয় শুরু করেন। এরপর তিনি "কাত্রাধু থামিঝ" ছবিতে অভিনয় করেন এবং আএ ছবির জন্য ফিল্মফেয়ার পুরস্কার লাভ করেন। ২০১০ এবং ২০১১ সালে তিনি "আঙ্গাদা থেরু" এবং "এঙ্গায়াম ইপোথাম" ছবিতে অভিনয়ের জন্য ফিল্মফেয়ার অ্যাওয়ার্ডে সেরা চলচ্চিত্র তারকা নির্বাচিত হন। এভাবে ধীরে ধীরে তিনি তামিল এবং তেলুগু ভাষার অন্যতম জনপ্রিয় তারকায় পরিণত হন। 
অঞ্জলি অন্ধ্র প্রদেশের পূর্ব গোদাবরি জেলার রাজোলে জন্মগ্রহণ করেন। তার দুই ভাই ও একজন বোন রয়েছে। তিনি রাজোলে তার শিক্ষাজীবন শেষ করেন। এবং পরে চেন্নাই এ চলে যান। তামিলনাড়ু তে তিনি গণিতে স্নাতক পাশ করেন।
শিক্ষাজীবন শেষে তিনি স্বল্পদৈর্ঘ্যের চলচ্চিত্রে অভিনয় করেন যার ফলে পরে তিনি তেলুগু ছবিতে অভিনয়ের সুযোগ পান।
চন্দ্রমুখী বসু

চন্দ্রমুখী বসু (১৮৬০ - ১৯৪৪) একজন মহিলা বাঙালি শিক্ষাবিদ। পিতার নাম ভুবনমোহন বসু। তিনি দেরাদুন প্রবাসী বাঙালী খৃষ্টান পরিবারের কন্যা। রসরাজ অমৃতলাল বসুর সম্পর্কিত ভগিনী।
চন্দ্রমুখী বসু কলকাতা বিশ্ববিদ্যালয়ের প্রথম এম. এ পাশ মহিলা। দেরাদুন নেটিভ স্কুল থেকে প্রবেশিকা পরীক্ষার অনুমতি পান ১৮৭৬ সালে। জুনিয়র পরীক্ষা বোর্ড তাকে প্রবেশিকা মানসম্পন্ন ধরলেও বঙ্গ মহিলা বিদ্যালয় স্বীকার করেনি। ১৮৮০ সালে ফ্রি চার্চ নরমাল স্কুল থেকে চন্দ্রমুখী দ্বিতীয় বিভাগে এবং বেথুন স্কুল থেকে কাদম্বিনী গঙ্গোপাধ্যায় তৃতীয় বিভাগে এফ.এ পাশ করেন। ১৮৮৪ সালে তিনি একা মহিলা হিসেবে ইংরেজি অনার্স সহ এম.এ পাশ করেছিলেন। বাংলার নারী শিক্ষার ইতিহাসে তার এই প্রচেষ্টা একটা মাইলফলক। তার এই কৃতিত্বের জন্য ১৮৮৪ সালে ঈশ্বরচন্দ্র বিদ্যাসাগর তাঁকে উপহার দিয়েছিলেন চার্লস ক্লাউডেন ক্লার্ক সম্পাদিত শেক্সপিয়র রচনাবলি।
বেথুন কলেজে অধ্যাপনার কাজ শুরু করেন ১৮৮৬ খ্রিষ্টাব্দে। ১৮৮৮ তে বেথুনে স্কুল ও কলেজ বিভাগ আলাদা হলে তিনি তার অধ্যক্ষা হন। অসুস্থতাজনিত কারণে তিনি অবসর নেন ১৯০১ সালে। অবসর জীবন দেরাদুনে অতিবাহিত করেছিলেন।
চন্দ্রনন্দিনী

চন্দ্রনন্দিনী “কাল্পনিক ড্রামা” জাতীয় নাটক যা প্রতি সোম - শুক্রবার রাত ৯ টায় (বাংলাদেশ সময় অনুযায়ী) সম্প্রচারিত হয়। নাটকটি সোভা কাপুর এবং একতা কাপুর দ্বারা প্রযোজিত বালাজী টেলিফিল্মস এর ব্যানারে নির্মিত। এতে সম্রাট চন্দ্রগুপ্তের চরিত্রে রজত টোকাস এবং নন্দিনীর চরিত্রে শ্বেতা বসু প্রসাদ অভিনয় করেছেন। নাটকটি সম্রাট চন্দ্রগুপ্ত মৌর্য এর কাহিনির উপর ভিত্তি করে নির্মিত।
ক্যাসিয়াস চ্যাপিন কাটলার

ক্যাসিয়াস চ্যাপিন কাটলার একজন মার্কিন তড়িৎ প্রকৌশলী।
কাটলার ওরসেস্টার পলিটেকনিক ইন্সটিটিউট থেকে ১৯৩৭ সালে ব্যাচেলর অব সায়েন্স ডিগ্রি অর্জন করেন। তিনি ১৯৫২ সালে বেল ল্যাবসের ইলেক্ট্রনিক্স রিসার্চ ডিপার্টমেন্টের প্রধান নিযুক্ত হন। ১৯৫৯ সালে ইলেক্ট্রনিক্স অ্যান্ড রেডিও রিসার্চ ল্যাবরেটরীর সহকারী পরিচালক, ১৯৬৩ সালে ইলেক্ট্রনিক সিস্টেম রিসার্চের পরিচালক এবং ১৯৭৩ সালে ইলেক্ট্রনিক অ্যান্ড কম্পিউটার সিস্টেম রিসার্চের পরিচালক নিযুক্ত হন। তিনি ১৯৭৯ সালে স্ট্যানফোর্ড বিশ্ববিদ্যালয় এর ফলিত পদার্থবিজ্ঞানের অধ্যাপক হিসেবে যোগদান করেন। তার ৮০টির অধিক প্যাটেন্ট রয়েছে।
বাড়ী থেকে পালিয়ে

বাড়ী থেকে পালিয়ে হল ১৯৫৮ সালে মুক্তিপ্রাপ্ত একটি ভারতীয় বাংলা চলচ্চিত্র। ছবিটি পরিচালনা করেছিলেন ঋত্বিক ঘটক। এই ছবিতে প্রধান ভূমিকায় অভিনয় করেন পরমভট্টারক লাহিড়ী, কালী বন্দ্যোপাধ্যায়, নৃপতি চট্টোপাধ্যায়, পদ্মা দেবী ও জ্ঞানেশ মুখোপাধ্যায়। ছবিটির কেন্দ্রীয় চরিত্র একটি দুষ্টু ছেলে। সে তার গ্রামের বাড়ি থেকে কলকাতায় পালিয়ে আসে।
কাঞ্চন নামে একটি আট বছরের ছেলে সারাক্ষণ তার গ্রামের বাড়িতে বদমায়েশি করে বেড়ায়। বাবা কাঞ্চনের মার উপর অত্যাচার চালান ও তাঁকে গৃহবন্দী করে রাখেন বলে সে তার বাবাকে এক নিষ্ঠুর দৈত্য মনে করে। তার স্বপ্নের মহানগরটি হল এল ডোরেডো (কলকাতা)। কিন্তু সেখানে পৌঁছে সে দেখতে পায় বাস্তব অনেক কঠিনতর এবং সেই নিষ্ঠুর বাস্তবতার যাঁরা শিকার হয়েছেন, তাঁদের সঙ্গে সাক্ষাৎ হওয়ার পর কলকাতা সম্পর্কে তার একটি অন্য ধারণা সৃষ্টি হয়। সে বেঁচে থাকার জন্য সংগ্রাম শুরু করে এবং বাস্তব জীবন সম্পর্কে কিছু অভিজ্ঞতা অর্জন করে। তার আলাপ হয় বহুরুপী হরিদাস যে বুলবুল ভাজা বেচে, ফুটপাতের জাদুকর, ছোট্ট মেয়ে মিনি ও তার পরিবারের সাথে, এছাড়া বাউল ভিখিরী ভবঘুরে চোর ব্যবসায়ী অসংখ্য পেশার মানুষের সঙ্গে পরিচিত হয়। কলকাতাকে চেনে এক আজব নগরী রূপে। আশা, আশা হারানোর বেদনা, দুখ সুখে মিলিয়ে সেখানকার মানুষ। শেষে সে তার গ্রামের বাড়িতে ফিরে যেতে চায়। সেই সময় সে এক পরিপক্ব মানুষে পরিণত হয়। সে বুঝতে পারে যে তার বাবা আদৌ দৈত্য নন। বরং তিনি দারিদ্রের শিকার এবং সেই দারিদ্রের সঙ্গেই সংগ্রামরত। তবু তিনি এক স্নেহময় পিতা।
নাসির উল মুলক মসজিদ

নসীর-উল-মুল্ক মসজিদ ( "Masjed-e Nasir ol-Molk"), যা গোলাপি মসজিদ ( "Masjed-e Surati") নামেও পরিচিত, হল ইরানের শিরাজ শহরের একটি ঐতিহ্যবাহী মসজিদ। এটি শাহ চেরাগ মসজিদ সংলগ্ন গওদ-এ-আরবান এলাকায় অবস্থিত। এটি ইরানে কাজার শাসনামলে তৈরি হয়েছিল।
মসজিদটির সম্মুখভাগে বিস্তৃত রঙিন কাঁচ অন্তর্ভুক্ত রয়েছে এবং অন্যান্য ঐতিহ্যবাহী উপাদান যেমন পঞ্জ কোসে (“পঞ্চ খিলানাকৃতি”) নকশার প্রদর্শন বিদ্যমান। এর অভ্যন্তরীণ নকশায় প্রচুর সংখ্যক গোলাপি রঙের টালি ব্যবহারের কারণে জনপ্রিয় সংস্কৃতিতে এটিকে ‘গোলাপী মসজিদ’ হিসাবে অবিহিত করা হয়।
মসজিদটি অনেক রঙিন কাচ দিয়ে সাজানো হয়েছে। নকশার কারুকাজ অতুলনীয়। মসজিদের ভেতরের জলাশয় সকলের প্রশংসা অর্জন করেছে।
এই মসজিদ নির্মিত হয়েছে "কাজার  "যুগে। বর্তমানে নাসির উল মুলক এর "এনডাউমেন্ট ফাউন্ডেশন" এর মাধ্যমে মসজিদটির রক্ষণাবেক্ষণ করা হয়। ধারণা করা হয় যে ১৮৭৬ থেকে ১৮৮৮ সালের মধ্যে  মির্জা হাসান আলী (নাসির উল মুলক) এর আদেশে মসজিদটি নির্মাণ করা হয়। তিনি কাজার শাসকদের মধ্যে অন্যতম।  ইরানি স্থপতি মোহাম্মদ হাসান-ই-মেমার এবং মোহাম্মদ রেজা কাশি-সাজ-ই-শিরাজ এই মসজিদের নকশা তৈরী করেন।
এই মসজিদের পুন:প্রতিষ্ঠা, সুরক্ষা এবং রক্ষণাবেক্ষণ নাসির উল মুলক মসজিদের "এনডাউমেন্ট ফাউন্ডেশন " এর মাধ্যমে করা হয়। এই ধারা এখনো অব্যাহত আছে।
 আছে।
আন-নবী মসজিদ, কাজভিন

আন-নবী মসজিদ ( এবং  –নামেও পরিচিত) ইরানের কাজভিনের একটি বিখ্যাত মসজিদ। মসজিদের আয়তন প্রায় ১৪০০০ বর্গ মিটার। মসজিদে অনেক শিলালিপি আছে যা ফাতেহ আলী শাহ এর স্মৃতি নির্দেশ করে। ফাতেহ আলী শাহ কাজার রাজবংশের প্রতিষ্ঠাতা।  অন্য একটি সূত্র অবশ্য বলছে যে, এই মসজিদের অস্তিত্ব সাফাভীদের আমলেও ছিলো। তবে এখন সবাই বিশ্বাস করে এর  স্থপতি হলেন "ওস্তাদ মির্জা শিরাজী," যিনি ১৭৮৭ সালে এটি তৈরী করেন। এই মসজিদকে মসজিদ সুলতানি, মসজিদ শাহ, মসজিদ নাবী ইত্যাদি নামে পরিচিত।
আন নাবী মসজিদ ইরানের কাজভিন প্রদেশের কাজভিন শহরে অবস্থিত। মসজিদটি কাজভিনের পুরাতন বাজারের প্রাণকেন্দ্রে অবস্থিত।
মসজিদের বিশেষত্ব হলো এর দুই স্তরপূর্ণ গম্বুজ ব্যবস্থা, যার কৌণিক ব্যাস ১৫ মিটার। মাটি থেকে যা ২০.৮৩ মিটার উঁচুতে অবস্থিত, যখন বাইরের চূড়া ২৩.২৫ মিটার উঁচু। 
ফরাসি গবেষক মাদাম জেন ডিয়েলাফই এর মতে, পূর্বে সেখানে একটি উঁচু মিনার ছিল এবং মসজিদের চত্বরে চারটি  ইভান (তিনদিকে প্রাচীরবেষ্টিত আয়তাকার স্থান) ছিলো, যা এর সৌন্দর্য্য বহুগুন বাড়িয়ে দিত।
মসজিদে অনেক লিপি পাওয়া গেছে। এইসব লিপি তখনকার মানুষের উন্নত শিল্প-জ্ঞান নির্দেশ করে।
কাট মুতিয়া মসজিদ

কাট মুতিয়া মসজিদ হল একটি মসজিদ যেটি ইন্দোনেশিয়ার জাকার্তায় অবস্থিত। কাট নায়ক মুতিয়া নামে একজন ইন্দোনেশিয়ান বিরাংগিনীর নামে মসজিদটির নামকরণ করা হয় যিনি ডাচ উপনিবেশের সময় ডাচদের বিরুদ্ধে সংগ্রামে অংশ নিয়েছিলেন। মসজিদে রূপান্তরিত হওয়ার আগে এটি সম্পূর্ণ ডাচদের সম্পত্তি ছিল।
মসজিদে রূপান্তরিত হওয়ার আগে এটি প্রকৌশলির অফিস হিসেবে ব্যবহৃত হতো। পরে এটি বিশুদ্ধ পানি বিভাগের অফিস হিসেবে ব্যবহৃত হয়।
মসজিদটি প্রকৌশলির অফিস হিসেবে নির্মিত হয়েছিল। মসজিদটির কেন্দ্রে একটি ভেন্টিলেশন টাওয়ার রয়েছে যাতে ভেতরের তাপমাত্রা সহনীয় পর্যায়ে থাকে।
যেহেতু, এটি প্রথমে মসজিদ হিসেবে নির্মিত হয়নি, তাই, মসজিদে হিসবে রূপান্তির হবার পর এটিতে নানা পরিবর্তন আনা হয়। মসজিদটির মধ্যখানের সিড়ি ভেঙ্গে ফেলা হয়েছে যাতে নামায পড়তে সুবিধা হয়।
জাপান মসজিদ

বায়তুল আহাদ -জাপান মসজিদ (জাপানি:ベイトゥルアハドモスク - 日本のモスク) বা কেবল জাপান মসজিদ নাগোয়ার উপকণ্ঠে সুশিমায় অবস্থিত একটি আহমাদিয়া বিশ্বাসী মুসলিমদের মসজিদ। ২০১৫ সালের ২০শে নভেম্বর এটি চালু করা হয়। মসজিদের উদ্ভোধন করেন আহমাদিয়া মুসলিম সম্প্রদায়ের পঞ্চম খলিফা মির্জা মাসরুর আহমেদ। জাপানে আহমাদিয়া মুসলিম সম্প্রদায়ের সবচেয়ে বড় মসজিদ এটি। জাপানে বসবাসরত অধিকাংশ আহমাদিয়া মুসলিম জনগোষ্ঠী পাকিস্তান হতে আসা। তাদের খুব অল্পই জন্মসূত্রে জাপানি। এই মসজিদে একসাথে ৫০০ জন মানুষ একসাথে নামায আদায় করতে পারেন।
বায়তুল আহাদ-জাপান মসজিদে একই সাথে আধুনিক ও ইসলামী স্থাপত্য রীতির মিশ্রণ ঘটেছে। এর সুউচ্চ মিনার ও গম্বুজ ইসলামী ভাবধারা ধারণ করে, কিন্তু গঠনশৈলী ও কারুকলায় আধুনিক উপকরণ ব্যবহার করা হয়েছে। মসজিদটিতে মোট মিনার আছে চারটি, যা প্রধান প্রার্থনা কক্ষের চার কোনায় সীমান্ত প্রাচীরের সাথে অবস্থিত। মসজিদের একদম মাঝখানে ছাদের উপরে গম্বুজ বসানো হয়েছে। মসজিদের প্রবেশপথ কাবা গৃহের আদলে তৈরী। চারিদিকে প্রাচীরবেষ্টিত এই মসজিদটি সাদা ও ধূসর রঙ ও রঙের উপকরণ দ্বারা সজ্জিত করা।
জাপান মসজিদ ইসলামের আহমাদিয়া সম্প্রদায়ের রীতি অনুসরণ করে পরিচালিত হয়।
মসজিদটি সপ্তাহে প্রতিদিন খোলা থাকে। এখানে প্রতি দিন ৫ বার নামায পড়া হয়। শুক্রবার ও রমজান মাসে এখানে বিশেষ আয়োজন করা হয়ে থাকে।
কোটা ইস্কানদার মসজিদ

কোটা ইস্কানদার মসজিদ () মালয়েশিয়ার জোহরে অবস্থিত একটি মসজিদ। জোহর রাজ্যে এটি দ্বিতীয় রাজ্য মসজিদ। "সুলতান আবু বকর রাষ্ট্র মসজিদের" পরে এই মসজিদ নির্মাণ করা হয়। আধুনিক স্থাপত্যশৈলীতে এই মসজিদ নির্মাণ করা হয়েছে। ২০১৫ সালের ১৬ই জুন তারিখে মসজিদটি আনুষ্ঠানিকভাবে চালু করা হয়। এর নামকরণ করা হয় জোহরের সুলতান "মরহুম সুলতান ইস্কানদার ইবনি আল-মরহুম সুলতান ইসমাইল"  এর নামে। এখানে প্রায় ৬ হাজার মানুষ একত্রে নামায পড়তে পারেন।
মসজিদটি "ইউইএম বিল্ডার্স বেরহাদ"  এবং "চাহায়া জওহর এসডিএন বিএইচডি"  দ্বারা নির্মিত হয়েছিল। ২০১২ সালে এর নির্মাণকাজ শুরু হয় এবং কাজ শেষ করে ২০১৫ সালের ১৬ জুন নামাযের জন্য উন্মুক্ত করে দেওয়া হয়। মসজিদের নকশায় আধুনিকতার সাথে ইসলাম ধর্মীয় কৃষ্টির মিলন ঘটেছে। আদর্শগতভাবে এখানে ইসলামের সুন্নী রীতির শাফেঈ মাযহাব পালন করা হয়। 
এর স্থাপত্যশৈলী অত্যন্ত দৃষ্টিনন্দন। আধুনিক স্থাপত্যশৈলীর সাথে ইসলামী ভাবগাম্ভীর্যের মিশ্রণে এই মসজিদ নির্মাণ করা হয়েছে। এতে রয়েছে বেশ কিছু সুউচ্চ ৬টি মিনার, বৃক্ষদ্বারা শোভিত বাগান, গম্বুজ, ফোয়ারা ইত্যাদি। মসজিদের জলাশয়টি সূর্যালোক প্রতিফলক হিসেবে বানানো। এখানে অমুসলিমদের জন্য একটি অংশ রাখা হয়েছে। সেখানে তারা অবাধে যাতায়াত করতে পারে।
মসজিদটি সপ্তাহের প্রতিদিন খোলা থাকে। এখানে ৫ ওয়াক্ত নামায আদায় করা হয়। প্রতি শুক্রবার এখানে নামাযের জন্য বিশেষ ব্যবস্থা করা হয়।
উইমেনস মস্ক অব অ্যামেরিকা

আমেরিকার নারীদের মসজিদ (ইংরেজি: Women's Mosque of America)  শুধুমাত্র নারীদের জন্য নির্মিত একটি বিশেষায়িত মসজিদ। মসজিদটি ক্যালিফোর্নিয়ার লস এঞ্জেলেস এর  পিকো-ইউনিয়ন জেলায় অবস্থিত।
মার্কিন যুক্তরাষ্ট্রতে প্রায় ২ হাজার মসজিদ রয়েছে, তবে নারীদের জন্য এটিই প্রথম মসজিদ। ২০১৫ সালে নারীদের মসজিদের নির্মাণকাজ শেষ হয়। সেই একই বছরের ৩০শে জানুয়ারী মুসলিম নারীদের ইবাদতের জন্য মসজিদটি খুলে দেওয়া হয়। এর উদ্বোধনী জুমার খুৎবা প্রদান করেন এডিনা লেকোভিক।
আমেরিকার নারীদের মসজিদ ভবনটি শত বছরের পুরনো। এটি ডাউনটাউনের নিকটেই অবস্থিত। এই ভবনে বিভিন্ন ধর্মের অনুসারীরা তাদের ধর্মীয় কাজ করে থাকে। বিশেষত কিছু ইহুদী ও খ্রিস্টান ধর্মীয় অনুসারীরা এখানে আসে।
এখানে প্রতিমাসে মহিলাদের জন্য মাত্র একদিন জুমার নামায পড়ার ব্যবস্থা করা হয় এবং সারা মাস সহ-শিক্ষা কার্যক্রম চালানো হয়। এই মসজিদে প্রবেশের জন্য নারীদের মাথায় স্কার্ফ পরা বাধ্যতামূলক নয়। মসজিদ এর সহ-সভাপতি করা হয় অ্যাটর্নি সানা মুত্তালিব এবং চলচ্চিত্র নির্মাতা এম হাসনা মাযনাভিকে। মসজিদ পরিচালনা পর্ষদের সদস্য ৬ জন, তাদের মধ্যে আছেন লিকোভিক, চলচ্চিত্র নির্মাতা নিয়া মালিকা ডিক্সন, জাইবা ওমর, মাহিন ইব্রাহীম এবং লোগান সিলার।
হযরত মোহানি

হযরত মোহানি (১ জানুয়ারি ১৮৭৫ - ১৩ মে, ১৯৫১) ভারতের স্বাধীনতা আন্দোলনের একজন ভারতীয় সক্রিয়কর্মী ও উর্দু ভাষার বিশিষ্ট কবি ছিলেন।
তাঁর প্রকৃত নাম সৈয়দ ফজল-উল-হাসান ছিলো। হযরত তার সাহিত্যিক নাম যা তিনি উর্দু কবিতায় ব্যবহার করতেন। আর শব্দ মোহানি হচ্ছে যেখানে তিনি জন্মগ্রহণ করেন মোহনের স্থানীয় জায়গা বোঝাতে ব্যবহৃত হয়েছিল। ১৯২১ সালে তিনি "ইনকিলাব জিন্দাবাদ" শব্দটি স্লোগান হিসেবে সৃষ্টি করেন। তিনি ছিলেন ভারতের কমিউনিস্ট পার্টির চারজন প্রতিষ্ঠাতার একজন।
সিঙ্গাপুরে সমকামীদের অধিকার

সিঙ্গাপুরের সমাজ সমকামিতাকে তেমন একটা ঘৃণার চোখে দেখেনা; সিঙ্গাপুরের আইন সমকামিতাকে দণ্ডনীয় অপরাধ হিসেবে গণ্য করে যদিও সমকামিতার অজুহাতে কাউকে সাজা দেওয়া হয়না।
সিঙ্গাপুরের 'দণ্ডবিধি ৩৭৭এ' (Singapore Penal Code 377A) অনুযায়ী দুইজন পুরুষের মধ্যে দৈহিক মিলন নিষেধ।
সিঙ্গাপুরের প্রধানমন্ত্রী লী সিয়েন লুং ২০১৩ সালে বলেন যে, সিঙ্গাপুর মূলত একটি রক্ষণশীল সামাজিক দেশ...পরিবার হচ্ছে এদেশের সমাজের মূল ভিত্তি। এবং সিঙ্গাপুরে আমরা পরিবার বলতে বুঝি একটি নারী একটি পুরুষের সঙ্গে বিবাহবন্ধনে আবদ্ধ হবে।
সিঙ্গাপুরের সমাজের মানুষ সমকামকে ঋণাত্মক দৃষ্টিভঙ্গীতে না দেখলেও রাষ্ট্রীয়ভাবে সমকামিতা অবৈধ যদিও শুধু পুরুষদের মধ্যে।
নেলসন অ্যালগ্রেন

নেলসন অ্যালগ্রেন (২৮ মার্চ ২৮ ১৯০৯ – ৯ মে ১৯৮১) একজন মার্কিন লেখক ছিলেন। সম্ভবত তিনি 'দ্য ম্যান উইথ দ্য গোল্ডেন আর্ম' (উপন্যাস, ১৯৪৯) বইয়ের জন্য বেশি পরিচিত যেটির জন্য তিনি 'জাতীয় গ্রন্থ পুরস্কার' জেতেন। ১৯৫৫ সালে একই নামে একটি চলচ্চিত্রও বের হয়।
১৯৫৩ সালে জন্ম নেওয়া আরেক মার্কিন লেখক 'হ্যারল্ড অগেনব্রাউম' যিনি নেলসনকে নিয়ে গবেষণা করেছেন বলেন যে, '১৯৪০ এর দশকের শেষের দিকে এবং ১৯৫০ দশকের শুরুর দিকে নেলসন যুক্তরাষ্ট্রের অন্যতম সেরা লেখক ছিলেন।' নেলসনের সঙ্গে ফরাসি লেখিকা সিমন,দ্য বোভোয়ারের প্রেম ও যৌনসম্পর্ক ছিল এবং সিমনের "দ্য ম্যান্ডারিন্স" (১৯৫৪) উপন্যাসে নেলসনের চরিত্রের মতোই এক ব্যক্তির উল্লেখ পাওয়া যায়, যে উপন্যাসটির ঘটনাস্থল ছিল প্যারিস এবং শিকাগো।
এ্যালগ্রেন জন্মেছিলেন মিশিগানের ডেট্রয়েটে গোল্ডি কালিশার এবং গার্সন আব্রাহাম দম্পতির সন্তান হিসেবে, তার জন্ম নাম ছিল নেলসন এ্যালগ্রেন আব্রাহাম। তিন বছর বয়সে নেলসন তার মাতা-পিতার সঙ্গে শিকাগোর ইলিনয়েসে আসেন, তারা ওখানে শ্রমিক শ্রেণী হিসেবে বাস করা শুরু করেন, তারা ছিলেন শিকাগোর 'সাউথ সাইড' এ। তার বাবা ছিলেন সুইডেনের এক ইহুদী ধর্ম গ্রহণকারীর সন্তান এবং মাতা ছিলেন জার্মান ইহুদী। এই মহিলার 'সাউথ সাইড' এ একটি চকলেটের দোকান ছিল।
যখন নেলসনের বয়স আট বছর তখন তার বাবা-মা শিকাগোর 'নর্থ সাইড' এ চলে আসেন এবং এখানে ৪৮৩৪ 'এন. টয় স্ট্রীট' এ থাকতেন যেটি ছিল 'আলবানি পার্ক' এর প্রতিবেশী এলাকা। নেলসনের পিতা গাড়ি মেকানিক হিসেবে কাজ করা শুরু করেন 'উত্তর কেডজী এভিনিউ' তে।
নেলসন তার রচনা "শিকাগোঃ নির্মানাধীন শহর" তে তার অতীতের জীবন মনে করে বলেন যে, "প্রতিবেশী শিশুরা তাকে উত্ত্যাক্ত করত"।
শিকাগোর পাবলিক স্কুলগুলোতে শিক্ষা লাভ করেন নেলসন, হিববার্ট হাই স্কুলে পড়ালেখা শেষ করে তিনি 'ইলিনয়েস বিশ্ববিদ্যালয়' এ ভর্তি হন , এখান থেকে তিনি সাংবাদিকতার ওপর ব্যাচেলর ডিগ্রী অর্জন করেন (১৯৩১ এ)। ইলিনয়েস বিশ্ববিদ্যালয়ে অধ্যায়নকালে তিনি 'দৈনিক ইলিনি' পত্রিকায় লেখতেন যেটি ছিল ঐ প্রতিষ্ঠানের শিক্ষার্থীদের জন্য একটি সংবাদমাধ্যম।
হেরেম

হেরেম ( "ḥarīm", "মহিলাদের জন্য নির্ধারিত পবিত্র স্থান যেখানে অন্য পুরুষদের প্রবেশ নিষেধ।"), আভিধানিক অর্থ ‘নিষিদ্ধ’। দক্ষিণ এশিয়ায় জেনানা নামে পরিচিত। মুসলিম পরিবারের বা গৃহের মহিলাদের বসবাসের জন্য নির্দিষ্ট স্থান যেখানে শুধুমাত্র মাহরামের প্রবেশাধিকার আছে। ভূমধ্যসাগরিয় এবং মধ্যপ্রাচ্যের সভ্যতায় পরিলক্ষিত হয়, বিশেষ করে সমাজের উচ্চবিত্ত এবং রাজপরিবারের মধ্যে অধিক দেখা যায়। একটি হেরেমে একজন পুরুষের একজন বা একাধিক স্ত্রী, উপ-পত্নী, অপ্রাপ্ত বয়স্ক পুত্র, অবিবাহিত কন্যা, আত্মীয়া এবং দাসীরা বসবাস করত। properly refers to domestic spaces that are reserved for the women of the house in a Muslim family.
ভারতে মুঘল আমলে সম্রাটের হেরেমের নিরাপত্তা ব্যবস্থা ছিল অত্যন্ত কঠিন। পূর্বে খোজা প্রহরীরা হেরেমের ব্যবস্থাপনা ও নিরাপত্তায় নিয়োজিত থাকত। এসকল খোজাকে ’নাজির’ নামে অভিহিত করা হতো। প্রত্যহ মহিলা প্রহরীরা নাজিরের নিকট হেরেমের ঘটনাবলি রিপোর্ট করত। হেরেমে বহিরাগতের প্রবেশ ছিল অসম্ভব। হেরেমের অভ্যন্তরে মহিলা প্রহরী সর্বদা এর নিরাপত্তা বিধান করত। মোঘলদের অনুকরণে বাংলার স্বাধীন নবাবরাও হেরেম ব্যবস্থার প্রচলন করেছিলেন। এমনকি ইংরেজ আমলেও হেরেম ব্যবস্থার প্রচলন ছিল। তখন হেরেমে আর্মেনিয়ান ও পর্তুগিজ নারীদেরও দেখা যেত।
লরেন গটলিয়েব

লরেন গটলিয়েব (ইংরেজি:Lauren Gottlieb) একজন আমেরিকান অভিনেত্রী এবং নৃত্যশিল্পী যিনি অ্যারিজোনা থেকে এসেছেন। তিনি যুক্তরাষ্ট্রের নৃত্যপ্রতিযোগিতা "সো ইউ কেন থিঙ্ক ইউ ক্যান ডান্স" এ অংশগ্রহণ করেন। এরপর তিনি ভারতীয় নৃত্যপ্রতিযোগিতা ঝলক দিখলাজা তে আরেক নৃত্যশিল্পী পুনিত পাথক এর সাথে অংশগ্রহণ করেন আবং প্রথম রানার্স আপ হন। ২০১৩ সালে তিনি ভারতীয় চলচ্চিত্র "'এবিসিডি ২:অ্যানিবডি ক্যান ডান্স"' এ অভিনয় করেন। 
লরেন কোরিওগ্রাফার টাইচে ডিয়ারিও কে সো ইউ থিঙ্ক ইউ ক্যান ডান্স এর দ্বিতীয় পর্বে সহযোগিতা করেন এবং তৃতীয় পর্বে নিজে অংশ নেন। . ২০০৫ সালে তিনি ঐ নৃত্য প্রতিযোগিতার সেরা ৬ এ পৌছান কিন্তু প্রতিযোগিতাটি আর জিততে পারেন নি। এরপর তিনি পরের পর্বগুলোতে যথাক্রমে টাইচে ডিয়ারিও, তাবিথা এবং নেপোলিয়ান ডি'আমো, এবং মিয়া মাইকেল কে সহযোগিতা করেন।
পর্বগুলোতে কাজ করা ছাড়াও লরেন ঐ সময় বহু নামকরা শিল্পী যেমন রিয়ান্না, মারিয়া কোরি, ব্রিটনি স্পিয়ার্স, শাকিরা, সান কিংস্টোন, ক্যারি আন্ডারউড, উইলো স্মিথ, এবং এনরিক ইগ্লেসিয়াস এর সাথে কাজ করেন।এমনকি তিনি টম ক্রুজ, কেটি হোমস, এবং টবি ম্যাগয়ার এর সাথে কাজ করেন। টেলিভিশন সো গ্লী তে তিনি নর্তকী হিসেবেও কাজ করেন।
লরেন ভারতীয় টিভি সো ঝলক দিখালাজা এর বহু পর্বে উপস্তিত হয়েছেন এবং ষষ্ঠ পর্বে কোরিগ্রাফার. পুনিত পাথক এর সাথে অংশগ্রহণ করে রানার আপ হোন। এরপর তিনি পরের পর্বে উক্ত অনুষ্ঠানটির বিচারকের ভূমিকায় অবতীর্ণ হোন। তাছাড়া তিনি সপ্তম পর্বে সালমান ইউসুফ খান এর সঙ্গে "চ্যালেঞ্জ স্যাটার" এর রুপে অংশগ্রহণ করেন। In 2014, she participated in "Jhalak Dikhla Jaa" (Season 7) with Salman Yusuff Khan as a "Challenge Setter".
কবিতা (সাহিত্যপত্র)

কবিতা বিংশ শতাব্দীর প্রথমভাবে প্রকাশিত একটি কবিতা বিষয়ক সাহিত্যপত্রিকা। এর অধিকর্তা ছিলেন প্রখ্যাত আধুনিক কবি বুদ্ধদেব বসু। এটি ছিল একটি ত্রৈমাসিক পত্র।
কলকাতায় বসবাসকালে বুদ্ধদেব বসু কবি সতীর্থ কবি প্রেমেন্দ্র মিত্রের সহযোগিতায় ১৯৩৫ খ্রিষ্টাব্দে ত্রৈমাসিক কবিতা (আশ্বিন ১৩৪৪) পত্রিকা সম্পাদনা করে প্রকাশ করেন। পঁচিশ বছরেরও অধিককাল তিনি পত্রিকাটির ১০৪টি সংখ্যা সম্পাদনা করে আধুনিক কাব্যআন্দোলনে নেতৃত্ব দেন। তৃতীয় বর্ষ ১ম সংখ্যা (আশ্বিন ১৩৪৪) থেকে বুদ্ধদেব ও সমর সেন এবং ষষ্ঠ বর্ষ তৃতীয় সংখ্যা (চৈত্র ১৩৪৭) থেকে বুদ্ধদেব বসু একাই এর সম্পাদক ছিলেন।
১৯৩০-এর দশকে কবি বুদ্ধদেব বসুরই অনুপ্রেরণায়, সদিচ্ছায় ও অনুশাসনে আধুনিক বাংলা কবিতা তার যথার্থ আধুনিক রূপ লাভ করে। এটি কবি বুদ্ধদেব বসুর জীবনের একটি উল্লেখযোগ্য কীর্তি। বাংলা ভাষা ও সাহিত্যের ক্রমবিকাশে "কবিতা" পত্রিকার ভূমিকা দূরসঞ্চারী। আধুনিক বাংলা কবিতার সমৃদ্ধি, প্রসার ও তা জনপ্রিয় করে তোলার ক্ষেত্রে এ সাহিত্যপত্রিকার অবদান তুলনারহিত। এ পত্রিকা যুক্তিনির্ভর উঁচু মানের সমালোচনার মাধ্যমে আধুনিক বাংলা কবিতাকে যথাযথ দিকনির্দেশনা দিয়ে অমর হয়ে আছে।
গার মসজিদ ও মিনার

গার মসজিদ ও মিনার ইরানের ইস্পাহান প্রদেশে অবস্থিত একটি ঐতিহাসিক স্থাপনা। মসজিদটি ইস্পাহানের "গার" (একে জার বা ঘার নামেও ডাকা হয়) নামক গ্রামে দ্বাদশ শতাব্দীতে তৈরী করা হয়। তবে মসজিদ এবং মিনারের স্থাপনকাল ভিন্ন। এর মিনার তৈরী করা হয়েছিলো সেলজুক রাজবংশের আমলে। কিন্তু মসজিদ তৈরী হয় ইলখানিদ আমলে। পেস্তার লেপন দিয়ে তৈরি মসজিদের মিহরাব ছাড়া এর বাকি অংশ প্রায় ধ্বংস হয়ে গেছে। এর তুলনায় মিনারটি অনেক ভালো অবস্থায় আছে। ১১২১ সালে "আবোলঘাসেম এবনে আহমেদ" মিনারটি স্থাপন করেন।
ইরানের অন্যতম মিনারের মধ্যে এটি একটি। মূল মসজিদের বাম পাশে ইস্পাহান থেকে জিয়ার যাওয়ার পথে রাস্তার উত্তর দিকে মিনারটি অবস্থিত। এটি কুফিক শিলালিপি দ্বারা আবৃত করা আছে। মিনারটি গোলকার পরিধি বিশিষ্ট হয়ে উপরে উঠে গেছে। মিনারের পাশে একটি ধ্বংসপ্রাপ্ত স্থাপনা আছে। সেলজুক স্থাপত্যরীতিতে পাথরের ব্যবহার অধিক লক্ষ্য করা যায়। গার মিনারের ডুবে যাওয়া পাথরের ভিত্তিটি ২ মিটার দূরত্বে অবস্থিত। ধীরগতিতে উঁচু হয়ে যাওয়া চূড়া ৪.৮ মিটার উচ্চ। এর সিঁড়ি স্বাভাবিক।
গার মসজিদটির স্থাপত্যশৈলী ও ঐতিহাসিক গুরুত্ব ধার্মিক ও ইতিহাসবিদ ছাড়াও সাধারণ মানুষের কাছেও অপরিসীম। এই মসজিদে কোন গম্বুজ নেই।
রহিম খান মসজিদ

রহিম খান মসজিদ () ইরানের ইস্পাহানে অবস্থিত একটি ঐতিহাসিক মসজিদ। উনিশ শতকে এর নির্মাণকাজ শেষ হয়। মসজিদটি একটি অসাধারণ সমন্বয় শৈলীর স্থাপত্য সজ্জা, যা ইস্পাহানের অন্যতম বিখ্যাত মসজিদ। ইরানের অধিকাংশ মসজিদের মত এখানেও ইসলাম ধর্মের শিয়া আদর্শ পালন করা হয়।
মোহাম্মাদ রহিম খানের নাম অনুসারে এই মসজিদের নাম রাখা হয়েছে রহিম খান মসজিদ। মোহাম্মাদ রহিম খান ছিলেন ইস্পাহানের তৎকালীন বিগলার বেইজি। তিনি উক্ত মসজিদ নির্মাণের কাজ শেষ করেন। তিনি মির সাইয়্যেদ হাসান মুজতাহিদের ভাই ছিলেন। মির সাইয়্যেদ হাসান মসজিদ নির্মাণের কাজ শেষ করার আগেই মৃত্যুবরণ করেন। তার মৃত্যুর পর রহিম খান উক্ত কাজ শেষ করেন।
ইসফাহানের একটি আকর্ষণীয় এবং উত্তম ভবনগুলির মধ্যে একটি হলো রহিম খান মসজিদ। এই মসজিদের শাবিস্তান (মাটির নিচের অংশ যা গ্রীষ্মকালে ব্যবহার করা হয়) ইস্পাহানের সবচেয়ে বড় শাবিস্তান। পরবর্তী যুগে এর শাবিস্তান, ইভান, মিহরাব ইত্যাদি নতুন করে তৈরী করা হয়।  রহিম খান মসজিদে সুন্দর বেদিটি টাইলস ও শিলালিপি দিয়ে সজ্জিত। নীল কাদামাটি টালি কুরআনের বাণী সাদা পটভূমিতে লেখা। এই মসজিদের স্থাপত্যশৈলী ও কারুকাজ অনেকটা সাইয়্যেদ মসজিদের সাথে সাদৃশ্যপূর্ণ। ১২৯০ হিজরীতে এই মসজিদ নির্মাণকাজ শুরু হয় এবং ১৩০৪ হিজরীতে শেষ হয়।
ত
ঐকবাদনদল

ঐকবাদনদল () পাশ্চাত্য শাস্ত্রীয় সঙ্গীত পরিবেশনের একটি সম্মিলিত বাদকদলকে বোঝায় যারা মোটামুটি আদর্শ কিছু অনুপাতে বিভিন্ন শ্রেণীর বাদ্যযন্ত্র যেমন বংশীযন্ত্র (ফ্লুট, ওবো, ক্লারিনেট, বাসুন, ইত্যাদি), কংসযন্ত্র (তূর্য বা ট্রাম্পেট, শিঙ্গা বা হর্ন, ট্রম্বোন, টিউবা), ততযন্ত্র (ভায়োলিন, ভিয়োলা, চেলো, বেস, ইত্যাদি), ঘাতযন্ত্র-আনদ্ধযন্ত্র (ঢোল, টিম্পানি তথা নহবত বা নাকাড়া, ত্রিভুজ, পিয়ানো, ইত্যাদি) বাজিয়ে থাকেন এবং পশ্চিমা গীতিনাট্য বা অপেরাতে সাহচর্য প্রদান করেন কিংবা ধ্রুপদী ঐকতানসংগীত (সিম্ফনি) ও ঐকতানবাদনের অন্যান্য পশ্চিমা রূপগুলি বাদন করেন। কিছু আধুনিক সঙ্গীতরচনা পরিবেশন করার জন্য মাঝে মধ্যে অন্যান্য যন্ত্রপাতি যেমন পিয়ানো এবং সেলেস্তা পঞ্চম সারিকা বিভাগে ব্যবহার করা হয়ে থাকে। সপ্তদশ শতকের প্রথমদিক থেকে ঐকবাদনদলের জনপ্রিয়তা বৃদ্ধি পেতে থাকে।
ঐকবাদনদলের প্রকারভেদ আছে। ঐকতানিক (সিম্ফনীয়) ঐকবাদনদলে সাধারণত ৯০-এর বেশি বাদক থাকে, যারা কোনও বিস্তৃত সঙ্গীতকর্ম পরিবেশন করেন। কক্ষীয় ঐকবাদনদল (চেম্বার অর্কেস্ট্রা) অপেক্ষাকৃত ছোট একটি দল (১৫ থেকে ৪০ জন বাদক); এরা সাধারণত বারোক বা ধ্রুপদী যূগের সঙ্গীত বাজিয়ে থাকে। তত-ঐকবাদনদল কেবলমাত্র ততযন্ত্র বাদন করে। মঞ্চ ঐকবাদনদল সাধাণত গীতিনির্ভর মঞ্চনাটকে বাজায়; এগুলিতে স্যাক্সোফোনের প্রয়োগ বেশি।
ঐকবাদনদলকে বাংলায় "সমবেত বাদকদল", "ঐকতান-বাদকদল", "বৃন্দবাদন", ইত্যাদি সমার্থক পরিভাষা দিয়ে নির্দেশ করা হতে পারে। ঐকবাদনদলের ইংরেজি অনুবাদ হল "অর্কেস্ট্রা"; এই পরিভাষাটি গ্রিক শব্দ ὀρχήστρα (অরখিসত্রা) থেকে এসেছে, প্রাচীন গ্রিক মঞ্চের সামনের সারি গ্রিক ঐকতান-গায়কদের জন্য সংরক্ষিত থাকত।
মার্লিন জুক

মার্লিন জুক (১৯৫৬ সালের ২০ মে জন্মগ্রহণ করেন) হচ্ছেন একজন আমেরিকান বিবর্তনীয় জীববিজ্ঞানী এবং বাস্তুসংস্থানবিদ। তিনি ইউনিভার্সিটি অব ক্যালিফোর্নিয়া রিভারসাইড (UCR) এর অধ্যাপিকা হিসেবে কর্মরত ছিলেন পরবর্তীতে তিনি ২০১২ সালে মিনেনটোসা বিশ্ববিদ্যালয়ে ট্রান্সফার হন। তার গবেষণার উল্লেখযোগ্য বিষয় লিঙ্গ নির্ধারণ এবং পরজীবি নিয়ে ছিল।
জুক জন্মগ্রহণ করেছেন পেনিসিলভেনিয়ার ফিলাডেলফিয়ায়। এবং তিনি লস এঞ্জেলসের কাছাকাছি থাকেন। তিনি কিশোর বয়সেই পতঙ্গের দিকে আকৃষ্ট হোন। ক্যালিফোর্নিয়া বিশ্ববিদ্যালয়ের সান্তা বারবারাতে, জুক ইংরেজি পড়তে শুরু করেন, কিন্তু পরে তিনি সিদ্ধান্ত নেন, তিনি জীববিজ্ঞান পড়বেন। ব্যাচেলর ডিগ্রি অর্জনের পর, তিনি তিনবছর ধরে শিক্ষকতা করেন এবং লেখালেখি করেন।
১৯৮২ সালে, তিনি এবং ডব্লিউ ডি হ্যামিল্টন যৌন নির্বাচন এর উপর "ভালো জিন" এর প্রভাব আছে, এই ধরনের তত্ত্ব প্রস্তাব করেন। ১৯৮৬ সালে জুক মিচিগান ইউনিভার্সিটিতে অধ্যয়ন শুরু করেন, এবং পিএইচডি ডিগ্রি অর্জন করেন। নিউ মেক্সিকোর ইউনিভার্সিটিতে পোস্টডক্টরাল রিসার্চ তিনি সম্পন্ন করেন. তিনি ১৯৮৯ সালে UCR ফ্যাকাল্টিতে যোগদান করেন। ২০১২ সালের এপ্রিলে, জুক এবং তার স্বামী জন রোটেনবেরী Minnesota College এর জীববিজ্ঞান বিভাগে স্থানান্তরিত হোন 
বিটুএফএইচ পেপার
জুকের গবেষণার মুল আকর্ষণ ছিল পতঙ্গের জগৎ, সঙ্গী নির্বাচন এবং যৌন আচরণের(বিশেষ করে পরজীবির) বিবর্তন নিয়ে। জুকের লেখালেখি এবং বর্ক্তৃতায় বারবার উঠে আসে নারীবাদ এবং বিজ্ঞানে নারীর অবদানের কথা। জুক paleolithic diet এর একজন বড় সমালোচক।
তার প্রকাশনাগুলো নিম্নরুপ:
নিম্নমানের নকশাভিত্তিক যুক্তি
ফিন এয়ার

ফিন এয়ার হচ্ছে ফিনল্যান্ড এর জাতীয় এবং সর্ববৃহৎ বিমানসংস্থা। এর প্রধান কার্যালয় ভান্টা এবং এর বিমান চলাচলের প্রধান কেন্দ্রস্থল হচ্ছে হেলসিঙ্কি ভান্টা এয়ারপোর্ট। ফিন এয়ার এবং এর সাবসিডিয়ারিগুলো দেশটির অভ্যন্তরীন এবং আন্তর্জাতিক উভয় ধরনের ফ্লাইট নিয়ন্ত্রণ করে থাকে। বিমান সংস্থাটির প্রধান শেয়ার হোল্ডার হচ্ছে ফিনল্যান্ড সরকার। ফিনল্যান্ড সরকার সংস্থাটির ৫৫.৮% শেয়ারের অংশীদার। ফিন এয়ার ওয়ানওয়ার্ল্ড এয়ারলাইন এলায়েন্স এর একজন সদস্য। ২০১৫ সালে এয়ারলাইনটি ইউরোপ এর ৬০ টি গন্তব্যস্থলে, এশিয়ার ১৩ টি গন্তব্যস্থলে এবং উত্তর আমেরিকার ৪ টি গন্তব্যস্থলে ১০ মিলিয়ন এর অধিক যাত্রী পরিবহন করে। ২০১৬ সালের জানুয়ারী মাস অনুসারে বিমান সংস্থাটির কর্মী সংখ্যা ছিল ৪,৮১৭ জন।
১৯২৩ সালে কনসাল ব্রুনো লিউকান্ডার এরো ও/ওয়াই নামে ফিন এয়ার প্রতিষ্ঠা করেন। কোম্পানীটির এওয়াই কোডটি এ হতেই এসেছে। এওয়াই এর পূর্ণ রূপ হচ্ছে এরো ইহটিয়ো। ফিনিশ ভাষায় ইহটিয়ো অর্থ হচ্ছে কোম্পানী। কনসাল ব্রুনো লিউকান্ডার পূর্বে ফিনল্যান্ডের এস্তোনীয় এয়ারলাইন এরোনট অপারেশনটি পরিচালনা করেন। ১৯২৩ সালের মাঝামাঝি সময়ে লিউকান্ডার জাংকারস কোম্পানীর সাথে নতুন এয়ারলাইনের ৫০% মালিকানার বদৌলতে এয়ারক্রাফট সরবরাহ ও টেকনিক্যাল সাপোর্ট পাওয়ার উপর ভিত্তি করে একটি চুক্তি করেন।
২০১৩ সালে ফিন এয়ার এর নতুন দপ্তর চালু করে, যার নাম ছিল হাউস অব ট্রাভেল এন্ড ট্রান্সপোর্ট(অথবা এইচওটিটি)। এর পূর্বের প্রধান কার্যালয় ছিল হেলসিঙ্কি এয়ারপোর্ট এর গ্রাউন্ড ফ্লোরে। নতুন প্রধান অফিসের নির্মাণ কাজ ২০১১ সালে শুরু হয় এবং ২০১৩ সালের জুন মাসে যথাসময়ে শেষ হয়। পূর্বের প্রধান কার্যালয়টি ১৯৯৪ সাল পর্যন্ত ব্যবহৃত হয় এবং পরবর্তীতে হেলসিঙ্কি সিটি সেন্টারে এর নতুন কার্যালয় প্রতিষ্ঠা করা হয়। 
নতুন কার্যালয়টি ৭০,০০০ বর্গ মিটার(৭,৫০,০০০ বর্গ ফুট) স্থান জুড়ে রয়েছে। এর মধ্যে ২২,৪০০ বর্গ মিটার(২,৪১,০০০ বর্গ ফুট) স্থান শুধুমাত্র অফিস কার্যক্রমের জন্য বরাদ্দ রয়েছে।
এয়ারলাইনটি এর প্রধান কেন্দ্রস্থল হেলসিঙ্কি হতে এশিয়া, ইউরোপ এবং উত্তর আমেরিকার ৩৭ টি দেশের ১১০টি গন্তব্যস্থলে এর বিমানসমূহ পরিচালনা করে থাকে। 
২০১৫ সালের ২৫ সেপ্টেম্বর ফিন এয়ার ঘোষণা করে যে ক্রমবর্ধমান চাহিদার প্রতি লক্ষ্য রেখে এয়ারলাইনটি আমেরিকার শিকাগোতে এর ফ্লাইট সংখ্যা বাড়াবে। ২০১৬ সালের গ্রীষ্মে ফিন এয়ার ইউরোপে নতুন ৪টি শিডিউলকৃত রুট চালু করে। ২০১৬ সালের শেষের দিকে এয়ারলাইন্সটি ২০১৭ সালের গ্রীষ্মে নতুন কিছু গন্তব্যস্থলে তাদের বিমান পরিচালনার পরিকল্পনার কথা ব্যক্ত করে।
নিন্মের এয়ারলাইন গুলোর সাথে ফিন এয়ার এয়ারলাইন্সের কোড শেয়ার চুক্তি বিদ্যমান রয়েছে।
২০১৫ সালের ২২ জুলাই অনুযায়ী ফিন এয়ার এর বিমানবহরে নিন্মের বিমানগুলো রয়েছে।
এয়ারবাস এ৩১৯-১০০, এয়ারবাস এ৩২০-২০০, এয়ারবাস এ৩২১-২০০, এয়ারবাস এ৩৩০-৩০০, এয়ারবাস এ৩৪০-৩০০, এয়ারবাস এ৩৫০-৯০০, এটিআর ৭২-৫০০, এমব্রায়ার ই-১৯০ ।
সাধারণভাবে বেশিরভাগ ইউরোপীয় ফ্লাইটগুলোতে সালাদ এবং স্যান্ডউইচ ই্ত্যাদি খাবার এবং অ্যালকোহলমুক্ত পানীয় পরিবেশিত হয়ে থাকে। তবে যাত্রীরা অ্যালকোহলযুক্ত পানীয় এবং অন্যান্য খাবারের আইটেম ক্রয় করে আহার করতে পারেন। দেশের অভ্যন্তরীণ ফ্লাইট এবং ইউরোপের সংক্ষিপ্ত ফ্লাইটগুলোতে স্ন্যাকস কিনতে পারা যায় এবং অ্যালকোহলমুক্ত পানীয় পরিবেশনের ব্যবস্থা রয়েছে। বিজনেস ক্লাস যাত্রীদের জন্য সুস্বাদু খাবার এবং পানীয় পরিবেশনের ব্যবস্থা রয়েছে।
সাতক্ষীরা সরকারি মহিলা কলেজ

সাতক্ষীরা সরকারি মহিলা কলেজ সীমান্ত জেলা সাতক্ষীরা এর একমাত্র নারী উচ্চ শিক্ষায়তন এবং একই সাথে দেশের দক্ষিণ অঞ্চলের নারী সমাজের উচ্চ শিক্ষা লাভের সর্বোচ্চ শিক্ষাপ্রতিষ্ঠান। এটি দক্ষিণবঙ্গ তথা সমগ্র বাংলাদেশে নারী শিক্ষা প্রসারে অগ্রণী এবং গৌরবোজ্জ্বল ভূমিকা পালন করে আসছে।
উচ্চকাঙ্খী সাতক্ষীরা বাসীর অক্লান্ত পরিশ্রমে গড়া এই প্রতিষ্ঠানের যাত্র শুরু ২০ সেপ্টেম্বর, ১৯৭৪। ১৯৮৪ সালে জাতীয়কৃত লাভ করে এ কলেজ। নারী শিক্ষায়, মেধা মননের পরিচর্যায় দক্ষ কারিগর। মেধাক্রম, কর্মক্ষেত্র সবখানেই এ কলেজের মেয়েরা রাখছে কৃতিত্বের স্বাক্ষর। চোখ জুড়ানো সবুজে ঘেরা কলেজের ছোট ক্যাম্পাস।
কলেজটি চারিদিকে পাকা প্রাচীর দিয়ে ঘেরা এবং শিক্ষা প্রকৌশল অধিদপ্তরের ব্যবস্থাপনায় নবনির্মিত প্রশাসনিক ভবনসহ কলেজটির ৪ টি ভবন আছে। পাঁচ তলা বিশিষ্ট প্রশাসনিক ভবনের নির্মানাধীন (দ্বিতীয় তলা পর্যন্ত কাজ সম্পূর্ণ হয়েছে এবং তৃতীয় তলা সম্পূর্ণ করার কাজ চলছে)। কলেজে একটি একাডেমিক ভবন, একটি বিজ্ঞান ভবন ও একটি অনার্স ভবন রয়েছে। কলেজ ক্যাম্পাস থেকে প্রায় ২০০ গজ দূরে একটি ৪ তলা ছাত্রী নিবাস রয়েছে।
প্রশাসনিক ভবনের নিচ তলায় অধ্যক্ষ মহোদয় ও উপাধ্যক্ষ মহোদয়ের কক্ষ সহ অফিস, ক্যাশ বিভাগ, ষ্টোর এবং পরীক্ষা নিয়ন্ত্রণ কক্ষ অবস্থিত। এবং দ্বিতীয় তলায় শিক্ষক পরিষদ, রোভার ডেন ও লাইব্রেরী অবস্থিত।
০৯ কক্ষ বিশিষ্ট একটি একাডেমিক ভবন আছে। একাডেমিক ভবনের দ্বিতীয় তলায় ভূগোল বিভাগ ও একটি কম্পিউটার ল্যাব এবং তৃতীয় তলায় গণিত বিভাগের ল্যাব অবস্থিত।
০৮ কক্ষ বিশিষ্ট তৃতল ভবনটি বিজ্ঞান ভবন। সেখানে বিজ্ঞান বিভাগের চারটি ল্যাব অবস্থিত। ভবনটির ৩য় তলায় রয়েছে ১টি প্রশস্ত হল রুম।
০৮ কক্ষ বিশিষ্ট এই দ্বিতল ভবন অনার্স ভবন হিসেবে ব্যবহৃত হচ্ছে। অনার্স ভবনের নিচ তলায় বাংলা ও ইসলামের ইতিহাস ও সংস্কৃতি বিভাগ এবং দ্বিতীয় তলায় রাষ্ট্রবিজ্ঞান ও দর্শন বিভাগ অবস্থিত।
১০০ (একশত) শয্যা বিশিষ্ট ০৪ (চার) তলা একটি ছাত্রী নিবাস আছে। সেখানে প্রায় ১৫০ জন ছাত্রী অবস্থান করে। উক্ত ছাত্রী নিবাসে যে সংখ্যক ছাত্রী আছে তাদের বেড সংকুলান না হওয়ায় আরও একটি ১০০ (একশত) শয্যা বিশিষ্ট ছাত্রী নিবাস স্থাপনের জন্য ঊর্ধ্বতন কর্তৃপক্ষের নিকট আবেদন জানানো হয়েছে।
সাতক্ষীরা সরকারি মহিলা কলেজে রাজনৈতিক কর্মকাণ্ডের সূচনা হিসাবে প্রথমবারের মতো ২০১৭ সালে ছাত্র রাজনীতির অনুমোদন দেওয়া হয়। ২৭ ফেব্রুয়ারি ২০১৭, পরবর্তী ১ বছরের জন্য সাতক্ষীরা সরকারি মহিলা কলেজে ছাত্রলীগের একটি কমিটির অনুমোদন দেওয়া হয়েছে যেখানে প্রতিষ্ঠাতা সভাপতি নাহিদ সুলতানা, সহ-সভাপতি সাদিয়া সুলতানা দিশা নির্বাচিত হয়।
সুশৃংঙ্খল এই মহাবিদ্যালয় নারী শিক্ষার এক অনন্য প্রতিষ্ঠান। ২০১২ সালে যশোর শিক্ষা বোর্ডের উচ্চ মাধ্যমিক পরীক্ষার ফলাফলে প্রতিষ্ঠানটির পাশের হার ৮৯.৩৬। জাতীয় বিশ্ববিদ্যালয়ের ফলাফলেও অনুরূপ সাফল্যের পরিচয় দিচ্ছে। সংগীত, আবৃত্তি ও খেলাধুলায় জাতীয় ও আন্তর্জাতিক পর্যায়ে এই কলেজের ছাত্রীরা অংশগ্রহণ করে সুনাম অর্জন করেছে।
জোংড়া ইউনিয়ন

জোংড়া ইউনিয়ন বাংলাদেশের লালমনিরহাট জেলার পাটগ্রাম উপজেলার অন্তর্গত একটি ইউনিয়ন। ইউনিয়নটি একটি সীমান্তবর্তী ছিটমহল বিশিষ্ট এলাকা। এ ইউনিয়নের ধবলগুড়ি সম্পূর্ণ ভারতের ভিতরে অবস্থিত।
জোংড়া ইউনিয়ন লালমনিরহাট জেলার উত্তরের উপজেলা পাটগ্রামের একটি সীমান্তবর্তী ইউনিয়ন। এ ইউনিয়নের উত্তরে একই উপজেলার জগতবেড় ইউনিয়ন, পূর্বে ভারতের শিলিগুড়ি জেলা, দক্ষিণে বাউরা ইউনিয়ন এবং পশ্চিমে কুচলিবাড়ী ইউনিয়ন অবস্থিত।
জোংড়া ইউপি ৭টি মৌজা নিয়ে গঠিত, মৌজাসমূহ ৯টি প্রশাসনিক ওয়ার্ডে বিভক্ত।
এ ইউনিয়নের বর্তমান চেয়ারম্যান হলেন মোঃ আশরাফ আলী।
জোংড়া ইউনিয়নের মোট জনসংখ্যাঃ ২৬,২৮৩ জন যারা ৫৭৭৬টি পরিবারে বসবাস করে, যার মধ্যে নারী ১২৯৯৮ জন এবং পুরুষ ১৩২৮৫ জন।
প্রাথমিক বিদ্যালয় -
মাধ্যমিক বিদ্যালয় :
কলেজ :
জোংড়া ইউনিয়নের সাথে উপজেলা পাটগ্রাম যাতায়াতের জন্য পাকা সড়ক রয়েছে এবং জেলা বিভাগ ও রাজধানী যাতায়াতের জন্য বিভিন্ন যানবাহন রয়েছে যা বাস স্টপিজ ও অন্যান্য মাধ্যমের সাথে সংযুক্ত করেছে। এছাড়া রেল ভ্রমণের জন্য এই এই ইউনিয়নে একটি রেল স্টেশন রয়েছে যার নাম আলাউদ্দিন নগর। তবে সকল ট্রেন এই স্টেশনে থামে না। লোকাল ট্রেন ব্যতীত অন্যান্য ট্রেন ভ্রমণের জন্য আলাউদ্দিন নগর থেকে অটো, টেম্পু বাসে করে সকল ট্রেন থামে এমন রেল স্টেশনে যাওয়ার ব্যবস্থা রয়েছে।
অতিপ্রতিক্রিয়া (অ্যালার্জি)

অতিপ্রতিক্রিয়া বা ইংরেজি পরিভাষায় অ্যালার্জি () বলতে পরিবেশে অবস্থিত কতগুলি বস্তুর উপস্থিতিতে কিছু কিছু ব্যক্তির দেহের প্রতিরক্ষাতন্ত্রের অতিসংবেদনশীলতার কারণে সৃষ্ট কতগুলি তীব্র বিরূপ প্রতিক্রিয়াকে বুঝায়। এই বস্তুগুলি অধিকাংশ ব্যক্তির ক্ষেত্রে সাধারণত কোনো সমস্যা তৈরি করে না। এই বিরূপ প্রতিক্রিয়াগুলিকে একত্রে "অতিপ্রতিক্রিয়াজনিত ব্যাধি" বলে। অতিপ্রতিক্রিয়ার উদাহরণ হিসেবে হে জ্বর, খাদ্যে অতিপ্রতিক্রিয়া, অতিপ্রতিক্রিয়াজনিত ত্বকপ্রদাহ (এটপিক ডার্মাটাইটিস), অতিপ্রতিক্রিয়াজনিত হাঁপানি ও বিষম অতিপ্রতিক্রিয়া (অ্যানাফাইল্যাক্সিস) উল্লেখযোগ্য। লক্ষণগুলো হলো চোখ লাল হয়ে যাওয়া, চুলকানিযুক্ত ফুসকুড়ি, রাইনোরিয়া বা নাক দিয়ে অনবরত পানি পড়া, শ্বাসকষ্ট অথবা ফুলে যাওয়া। খাবার সহ্য না হওয়া ও খাদ্য বিষক্রিয়া দুটি আলাদা বিষয়।
পরাগ বা পুষ্পরেণু ও কিছু খাবার খুব সাধারণ কিছু অতিপ্রতিক্রিয়া-উৎপাদক (Allergen অ্যালার্জেন)। ধাতবসহ অন্যান্য বস্তুও সমস্যা তৈরি করতে পারে। খাবার, কীটপতঙ্গের হুল ও ঔষধ তীব্র বিরূপ প্রতিক্রিয়া সৃষ্টির জন্য দায়ী। বংশগত ও পরিবেশগত কারণে এ সকল বিক্রিয়া হয়ে থাকে। শরীরের অনাক্রম্যতন্ত্রের এক ধরনের প্রতিরক্ষিকা (অ্যান্টিবডি) ইমিউনোগ্লোবিউলিন-ই (IgE) এক্ষেত্রে মধ্যস্থতাকারীর ভূমিকা পালন করে। এর এক অংশ অতিপ্রতিক্রিয়া-উৎপাদক বস্তুর সাথে এবং অপর অংশ মাস্ট কোষ বা ক্ষারাকর্ষী শ্বেতকণিকার (বেসোফিল) গ্রাহকের (রিসেপ্টর) সাথে বন্ধন তৈরি করে, যার ফলে উক্ত কোষসমূহ থেকে প্রদাহ সৃষ্টিকারী কতকগুলো রাসায়নিক পদার্থ (যেমন হিস্টামিন) বের হয়। রোগনির্ণয় মূলত রোগের ইতিহাসের উপর নির্ভরশীল। মাঝে মাঝে চর্ম ও রক্তের কিছু পরীক্ষাও করা হয়। কোনো ব্যক্তির কোনো নির্দিষ্ট বস্তুর প্রতি সংবেদনশীলতার পরীক্ষার ফলাফল ইতিবাচক হলেও ঐ ব্যক্তির যে উক্ত বস্তুর প্রতি তাৎপর্যপূর্ণ অতিপ্রতিক্রিয়া রয়েছে তা পুরোপুরি নিশ্চিত হওয়া যায় না।
অল্পবয়স থেকেই সম্ভাব্য অতিপ্রতিক্রিয়া-উৎপাদক বস্তুর (অ্যালার্জেন) সংস্পর্শে থাকাকে উপকারী মনে করা হয়।
অতিপ্রতিক্রিয়া (অ্যালার্জি) চিকিৎসার মূল দিক হলো যে বস্তুটি অতিপ্রতিক্রিয়ার জন্য দায়ী তা থেকে দূরে থাকা। কর্টিকোস্টেরয়েড ও অ্যান্টিহিস্টামিন ওষুধসমূহ অতিপ্রতিক্রিয়া থেকে আরোগ্য লাভের জন্য ব্যবহার করা হয়। খুব তীব্র প্রতিক্রিয়ার ক্ষেত্রে অ্যাড্রেনালিন সূচিপ্রয়োগ করা হয়। এছাড়া কোনও কোনও ক্ষেত্রে অতিপ্রতিক্রিয়ার চিকিৎসায় অতিপ্রতিক্রিয়া-উৎপাদক অনাক্রম্য চিকিৎসা (Allergen immunotherapy অ্যালার্জেন ইমিউনোথেরাপি) ব্যবহার করা হয়।খাদ্যে অতিপ্রতিক্রিয়ার ক্ষেত্রে অনাক্রম্য চিকিৎসার (ইমিউনোথেরাপি) কার্যকারিতা নিশ্চিত হওয়া যায়নি।
অনেক ব্যক্তিই অ্যালার্জি বা অতিপ্রতিক্রিয়া সমস্যায় ভুগে থাকেন।
উন্নত বিশ্বে প্রায় ২০% ব্যক্তি অতিপ্রতিক্রিয়াজনিত নাসিকাপ্রদাহ (রাইনাইটিস) বা সর্দিতে ভুগছেন। প্রায় ৬% ব্যক্তির অন্তত একটি খাদ্যে অতিপ্রতিক্রিয়া রয়েছে। ২০% ক্ষেত্রে অ্যাটপিক ডার্মাটাইটিস হয়। দেশভেদে প্রায় ১-১৮% ব্যক্তি অ্যাজমা বা হাঁপানিতে আক্রান্ত। ০.০৫-২% ক্ষেত্রে বিষম অতিপ্রতিক্রিয়া (অ্যানাফিল্যাক্সিস) হয়। অতিপ্রতিক্রিয়ায় ভুক্তভোগী রোগীর সংখ্যা দিনদিন বাড়ছে। ১৯০৬ সালে "allergy" শব্দটি সর্বপ্রথম ব্যবহার করেন Clemens von Pirquet।
বন্ধু কাজল ভ্রমরা

বন্ধু কাজল ভ্রমরা জসীম উদ্‌দীন রচিত এবং সুরারোপিত একটি জনপ্রিয় লোকসঙ্গীত। ১৯৮৬ সালে মুক্তিপ্রাপ্ত বাংলা চলচ্চিত্র ""রঙিন রাখাল বন্ধু""-তে গানটি ব্যবহার প্রথম ব্যবহার করা হয়। এরপর গানটি ঋতুপর্না সেনগুপ্ত অভিনীত ""রঙিন রাখাল বন্ধু"" চলচ্চিত্রেরই ১৯৯৫ সালের ভারতীয় পুনঃনির্মাণ ""রাখাল রাজা"" তে ও ব্যবহার করা হয়। এছাড়াও গানটি বাংলাদেশি অভিনেতা মোশাররফ করিম অভিনীত ২০১৫ সালের ঈদ আয়োজনে মুক্তি প্রাপ্ত বাংলা নাটক "শিক্ষাসফর" এ ব্যবহার করা হয়।
ও কী ও বন্ধু কাজল ভ্রমরারে
কোন দিন আসিবেন বন্ধু কয়া যাও কয়া যাও রে।।
যদি বন্ধু যাবার চাও
ঘাড়ের গামছা থুইয়া যাও রে
বন্ধু কাজল ভ্রমরারে
কোন দিন আসিবেন বন্ধু কয়া যাও কয়া যাও রে।।
বটবৃক্ষের ছায়া যেমন রে
মোর বন্ধুর মায়া তেমন রে।
বন্ধুরে, বন্ধুরে, বন্ধুরে।
বন্ধু কাজল ভ্রমরারে
কোন দিন আসিবেন বন্ধু কয়া যাও কয়া যাও রে।।
ওয়ালিস ম্যাথিয়াস

ওয়ালিস ম্যাথিয়াস (জন্ম: ৪ ফেব্রুয়ারি, ১৯৩৫ - মৃত্যু: ১ সেপ্টেম্বর, ১৯৯৪) তৎকালীন ব্রিটিশ ভারতের নিয়ন্ত্রণাধীন করাচিতে জন্মগ্রহণকারী পাকিস্তানি আন্তর্জাতিক ক্রিকেটার ছিলেন। পাকিস্তান ক্রিকেট দলের অন্যতম সদস্য ছিলেন তিনি। ১৯৫৫ থেকে ১৯৬২ সময়কালে জাতীয় দলের পক্ষে ২১ টেস্টে অংশ নিয়েছেন তিনি।
ঘরোয়া প্রথম-শ্রেণীর পাকিস্তানি ক্রিকেটে করাচি দলের প্রতিনিধিত্ব করেছেন। দলে তিনি মূলতঃ মাঝারীসারির চমকপ্রদ ব্যাটসম্যান ছিলেন। ডানহাতে ব্যাটিংয়ের পাশাপাশি ডানহাতে মিডিয়াম বোলিংয়ে পারদর্শীতা দেখিয়েছেন।
করাচি জিমখানা ক্লাবের কাছাকাছি বসবাসকারী এক মুটের সন্তান তিনি। ক্যাথলিক ধর্মাবলম্বী ম্যাথিয়াস প্রথম অ-মুসলিম হিসেবে পাকিস্তান দলের পক্ষে খেলার সুযোগ লাভ করেন। স্বভাবজাত স্লিপ ফিল্ডার হিসেবে অত্যন্ত নিপুণতার সাথে কঠিন ক্যাচগুলোকে সাধারণমানের ক্যাচে পরিণত করতেন। ঐ সময়ে দলের টেস্ট উইকেট-রক্ষক ইমতিয়াজ আহমেদের মতে, ‘তিনি পাকিস্তানের সেরা স্লিপ ফিল্ডার ছিলেন। তিনি খেলোয়াড়দের উপর নিয়ন্ত্রণ রেখে চলতেন ও দৌঁড়ুতে চাইতেন না।’
নভেম্বর, ১৯৫৫ সালে ঢাকা স্টেডিয়ামের অনুষ্ঠিত সফরকারী নিউজিল্যান্ডের বিপক্ষে ২০ বছর বয়সী হানিফ মোহাম্মদ তার দ্বিতীয় টেস্ট শতক তুলেন। পাকিস্তানের ১৯৫/৬ ডিক্লেয়ারের ঐ ইনিংসে তার সংগ্রহ ছিল ১০৩। পরবর্তী সর্বোচ্চ ছিল ম্যাথিয়াসের অপরাজিত ৪১ রান।
সমগ্র টেস্ট জীবনে তিনি তিনটি অর্ধ-শতকের সন্ধান পান এবং সবগুলোই সফরকারী ওয়েস্ট ইন্ডিজের বিপক্ষে। ১৯৫৮-৫৯ মৌসুমে ঢাকায় অনুষ্ঠিত দ্বিতীয় টেস্টে ওয়েস্ট ইন্ডিজের বিপক্ষে উভয় ইনিংসে ৬৪ ও ৪৫ তুলে দলের সর্বোচ্চ রান সংগ্রাহক হন। নিম্নমূখী রান সংগ্রহের ঐ খেলায় পাকিস্তান ৪১ রানের ব্যবধানে জয় পেয়েছিল।
পাকিস্তানের ঘরোয়া ক্রিকেটে স্বতঃস্ফূর্তভাবে রান সংগ্রাহক ছিলেন। ১৯৬২ সালে ইংল্যান্ড সফর থেকে ফিরে এসে পরবর্তী চার বছরে ১৩ খেলায় ১১৩.০৮ গড়ে ১৩৫৭ রান তুলেছিলেন। করাচি ব্লুজের সদস্য থাকাবস্থায় ১৯৬৫-৬৬ মৌসুমে রেলওয়েজ গ্রীনসের বিপক্ষে নিজস্ব সেরা অপরাজিত ২৭৮ রান সংগ্রহ করেন। এরপর নবপ্রতিষ্ঠিত ন্যাশনাল ব্যাংক ক্রিকেট দলে যোগ দেন ও দলের নেতৃত্ব দেন। এ দলে তিনি ১৯৭৬-৭৭ মৌসুম পর্যন্ত খেলেন। পরবর্তীতে দলের কোচ হিসেবে দায়িত্ব পান।
১৯৫৮-৫৯ মৌসুমে করাচিতে করাচির সদস্যরূপে বাহাওয়ালপুরের বিপক্ষে দলের পক্ষে সর্বোচ্চ ১০৩ রান তুলেন। হানিফ মোহাম্মদের সর্বোচ্চ ৪৯৯ রানের বিপরীতে তার এ সংগ্রহের ব্যবধান ছিল ৩৯৬ রান যা যে-কোন প্রথম-শ্রেণীর ক্রিকেটে সর্বোচ্চ।
১৪৬টি প্রথম-শ্রেণীর ক্রিকেট খেলায় ৪৪.৪৯ গড়ে ৭,৫২০ রান তোলেন। তন্মধ্যে সেঞ্চুরি করেছেন ১৬টি। এছাড়াও ২২ টেস্টে অংশ নিয়ে ১৩০ ক্যাচ হাতের কব্জায় নেন।
জনপ্রিয় অধিনায়ক হিসেবে প্রতিপক্ষের কাছ থেকে সম্মানীয় পাত্রে পরিণত হন। ১৯৯৪ সালে ৫৯ বছর বয়সে মস্তিষ্কের রক্তক্ষরণে সিন্ধু প্রদেশের করাচি এলাকায় ওয়ালিস ম্যাথিয়াসের দেহাবসান ঘটে।
গুরুদাস তালুকদার

গুরুদাস তালুকদার (১৮৯৬–২২ ফেব্রুয়ারি ১৯৮০) একজন স্বাধীনতা সংগ্রামী ও কৃষক নেতা। তার জন্ম হয় বাংলাদেশের রংপুরের পীরগাছাতে।
গুরুদাস তালুকদার সম্পন্ন পরিবারের সন্তান ছিলেন। রংপুর থেকে ম্যাট্রিক পাশ করে কলকাতা মেডিক্যাল কলেজে ভর্তি হন। পড়া সম্পন্ন না করে অসহযোগ আন্দোলনে যোগ দেওয়ায় তার পিতা তাকে সম্পত্তি হতে বঞ্চিত করেন।
১৯২১ সালে দিনাজপুর এলাকায় সক্রিয় কংগ্রেস কর্মী হিসেবে কাজ করতে থাকেন। ১৯২২ থেকে আত্মগোপন অবস্থায় ছিলেন। তার জীবনের মোট ৩৭ বছর কাটে আত্মগোপন অবস্থায় বা জেলবন্দী হয়ে। ত্রিশের দশকের শেষে কমিউনিস্ট মতাদর্শে আগ্রহী হয়ে ভারতের কমিউনিস্ট পার্টিতে যোগ দেন।
১৯৪৬-৪৭ সালে রংপুর, দিনাজপুর, রাজসাহী, ঠাকুরগাঁও এলাকায় তেভাগা আন্দোলন তীব্র হলে গুরুদাস তালুকদার ছিলেন সামনের সারিতে। কৃষক জনতার সাথে তার গভীর যোগাযোগ ও হৃদ্যতা ছিল। তাকে সাধারণ কৃষকেরা 'রাজাবাবু' ও সাওঁতালরা 'রাজা মারাং' বলে সম্বোধন করতো। নিজে উচ্চ সামন্তবংশীয় পরিবার থেকে এলেও তেভাগার সংগ্রাম তাকে জননেতার আসন দেয়। মণি সিংহ, কৃষ্ণবিনোদ রায়, সুনীল সেন, ভবানী সেন প্রমুখেরা ছিলেন তার সহকর্মী।
১৯৫২ এর ভাষা আন্দোলন থেকে শুরু করে ১৯৭১ এর মুক্তিযুদ্ধকাল প্রতিটি গণ আন্দোলনের সাথে যুক্ত ছিলেন এই বর্ষীয়ান বিপ্লবী। বিভিন্ন সাংস্কৃতিক কর্মকাণ্ডে নিজেকে যুক্ত রাখেন। শতবর্ষ অতিক্রান্ত দিনাজপুর নাট্য সমিতির সাথে যুক্ত ছিলেন। নাটক ও অভিনয় করেছেন ১৯১৩ - ১৯২০ পর্যন্ত।
২২ ফেব্রুয়ারি ১৯৮০ সালে তার মৃত্যু ঘটে।